text:
Hebrews
1
1 प्राचीन काल मे परमेश्वर अपना सभक पूर्वज लोकनि सँ विभिन्न समय मे आ विभिन्न प्रकार सँ अपन प्रवक्ता सभ द्वारा बात कयलनि, 2 मुदा आब एहि अन्तिम समय मे ओ अपना सभ सँ बात कयने छथि अपन पुत्र द्वारा, जिनका ओ सभ वस्तुक उत्तराधिकारी बनौलनि आ जिनका द्वारा सम्पूर्ण सृष्टिक रचना सेहो कयलनि। 3 पुत्र परमेश्वरक महिमाक चमक छथि, आ परमेश्वरक व्यक्तित्वक प्रतिरूप छथि। ओ मनुष्य केँ शुद्ध करबाक लेल पापक प्रायश्चित्त कऽ कऽ स्वर्ग मे सर्वशक्तिमान परमेश्वरक दहिना कात बैसलाह। 4 पुत्र स्वर्गदूत सभक अपेक्षा जतेक श्रेष्ठ नाम परमेश्वर सँ पौलनि ततेक ओ स्वर्गदूत सभ सँ पैघो ठहराओल गेल छथि। 5 कारण, परमेश्वर स्वर्गदूत सभ मे सँ किनको कहियो कहाँ ई बात कहलथिन, “अहाँ हमर पुत्र छी, 2 आइ हम अहाँ केँ उत्पन्न कयलहुँ,” आ ई जे, “हम ओकर पिता होयबैक 2 आ ओ हमर पुत्र होयत” ? 6 फेर, परमेश्वर अपन प्रथम सन्तान केँ संसार मे अनबाक समय मे कहैत छथि, “परमेश्वरक सभ स्वर्गदूत हुनका दण्डवत करथुन।” 7 स्वर्गदूत सभक विषय मे परमेश्वर धर्मशास्त्र मे कहैत छथि, “परमेश्वर अपन स्वर्गदूत सभ केँ बसात, हँ, अपन सेवक सभ केँ आगिक धधरा बनबैत छथि।” 8 मुदा अपन पुत्र केँ ई कहैत छथि जे, “हे परमेश्वर, अहाँक सिंहासन युगानुयुग स्थिर रहत, 2 अहाँ अपन राज्य न्याय सँ चलायब। 9 अहाँ धार्मिकता सँ प्रेम आ अधर्म सँ घृणा करैत छी। 2 तेँ परमेश्वर, अहाँक परमेश्वर, हर्ष रूपी तेल सँ अहाँक अभिषेक करैत 2 अहाँ केँ अपना संगी-साथी सभ सँ श्रेष्ठ ठहरौने छथि।” 10 परमेश्वर इहो कहैत छथिन जे, “हे प्रभु, आरम्भ मे अहीं पृथ्वीक न्यो रखलहुँ 2 आ आकाश अहींक हाथक कारीगरी अछि। 11 ओ सभ नष्ट भऽ जायत मुदा अहाँ अटल छी। 2 ओ सभ वस्त्र जकाँ पुरान भऽ जायत। 12 अहाँ ओकरा सभ केँ चद्दरि जकाँ समटब, 2 ओ सभ वस्त्र जकाँ बदलल जायत। मुदा अहाँ एके समान रहब, 2 अहाँक उमेरक कोनो अन्त नहि अछि।” 13 मुदा परमेश्वर स्वर्गदूत सभ मे सँ किनको कहियो कहाँ ई बात कहलथिन जे, “अहाँ हमर दहिना कात बैसू, 2 आ हम अहाँक शत्रु सभ केँ अहाँक पयरक तर मे कऽ देब” ? 14 स्वर्गदूत सभ तखन की छथि? ओ सभ परमेश्वरक सेवा-टहल करऽ वला आत्मा सभ छथि। हुनका सभ केँ ओहि लोक सभक सेवाक लेल पठाओल जाइत छनि जे सभ उद्धार पयबाक उत्तराधिकारी बनैत अछि।
Hebrews 2
1 तेँ ई आवश्यक अछि जे जाहि बात केँ अपना सभ सुनने छी ताहि पर आरो विशेष ध्यान दी जाहि सँ एना नहि होअय जे अपना सभ भटकि जाइ। 2 कारण, जँ स्वर्गदूतो सभ द्वारा सुनाओल सम्बाद अटल रहल और प्रत्येक अपराधक लेल आ आज्ञा उल्लंघनक लेल जँ उचित दण्ड भेटलैक, 3 तँ आब अपना सभ जँ एहन उत्तम उद्धार केँ तुच्छ मानी तँ कोना बाँचि सकब? एहि उद्धारक सम्बन्ध मे सभ सँ पहिने प्रभु अपने सुनौलनि और तकरबाद जे सभ हुनका सँ सुनलनि से सभ अपना सभक लेल एकर पुष्टि कयलनि। 4 परमेश्वर सेहो प्रमाणित कयलनि जे ई बात सत्य अछि—ओ विभिन्न प्रकारक चिन्ह, चमत्कार आ सामर्थ्यक काज सभ करैत और अपन इच्छाक अनुरूप पवित्र आत्माक वरदान सभ बँटैत एहि उद्धार केँ सत्य ठहरौलनि। 5 परमेश्वर आबऽ वला संसार केँ, जकर चर्चा हम सभ कऽ रहल छी तकरा स्वर्गदूत सभक अधीन नहि कयलनि। 6 बल्कि धर्मशास्त्र मे केओ एहि विषय मे साक्षी दैत ई कहैत छथि जे, “मनुष्य अछि की जकर ध्यान अहाँ राखी? 2 मनुष्यक पुत्र की अछि जकर चिन्ता अहाँ करी? 7 अहाँ ओकरा स्वर्गदूत सभ सँ कनेक छोट बनौलहुँ 2 ओकरा महिमा आ आदरक मुकुट पहिरौलहुँ 8 और सभ किछु ओकर पयरक नीचाँ ओकरा अधीन मे कयलहुँ।” परमेश्वर सभ किछु ओकर अधीन मे करबाक मतलब भेल जे कोनो वस्तु ओकरा अधीन सँ बाहर नहि अछि। तैयो सभ किछु ओकरा अधीन मे, से बात अपना सभ एखन तक नहि देखैत छी। 9 मुदा अपना सभ यीशु केँ देखैत छी जे स्वर्गदूत सभ सँ कनेक छोट बनाओल गेल छलाह जाहि सँ ओ परमेश्वरक कृपा सँ प्रत्येक मनुष्यक लेल मृत्युक अनुभव करथि। आब हुनका महिमा आ आदरक मुकुट पहिराओल गेलनि, से अपना सभ देखैत छी, कारण, ओ सभक लेल मृत्यु केँ भोगलनि। 10 परमेश्वर, जिनका लेल आ जिनका द्वारा सभ वस्तुक रचना कयल गेल, तिनका ई उचित छलनि जे बहुतो पुत्र सभ केँ अपन महिमाक राज्य मे अनबाक लेल ओ यीशु केँ, जे ओकरा सभक उद्धारक बाट बनौनिहार छथि, कष्ट भोगबा कऽ पूर्ण बनबथि। 11 पाप सँ शुद्ध कयनिहार यीशु, आ पाप सँ शुद्ध भेनिहार लोक सभ, दूनूक पिता एके छथि, तेँ यीशु ओकरा सभ केँ अपन भाय कहि कऽ सम्बोधन करऽ मे लाज नहि मानैत छथि। 12 जेना कि यीशु परमेश्वर केँ कहैत छथिन, “हम अपना भाय सभ केँ अहाँक विषय मे सुनायब, 2 आराधना-सभा मे हम अहाँक गुणगान गायब।” 13 फेर ई, “हमहूँ हुनका पर भरोसा राखब।” आ इहो जे, “देखह, हम आ ओ बच्चा सभ, जकरा परमेश्वर हमरा देलनि अछि।” 14 जहिना “ओ बच्चा सभ” रक्त-मांसक होइत अछि तहिना यीशु सेहो मनुष्य बनलाह। ओ एहि लेल मनुष्य बनलाह जाहि सँ मृत्यु केँ भोगि कऽ ओ तकर शक्ति तोड़ि देथि, जकरा हाथ मे मृत्युक शक्ति छैक, अर्थात् शैतान, 15 आ तकरा सभ केँ मुक्त करथि जे सभ जीवन भरि मृत्युक डर सँ बन्हन मे पड़ल छल। 16 कारण, ई स्पष्ट अछि जे यीशु स्वर्गदूत सभक नहि, बल्कि अब्राहमक वंशज सभक सहायता करैत छथि। 17 तेँ ई आवश्यक छल जे सभ बात मे ओ अपन भाय सभक तुल्य बनथि जाहि सँ ओ परमेश्वरक सेवा मे दयावान आ विश्वासयोग्य महापुरोहित बनथि आ लोक सभक पापक प्रायश्चित्त कऽ सकथि। 18 यीशु स्वयं कष्ट भोगलनि जखन शैतान द्वारा हुनका सँ परीक्षा लेल गेलनि आ तेँ ओ आब ओकरा सभक सहायता कऽ सकैत छथि जे सभ परीक्षा मे पड़ल अछि।
Hebrews 3
1 तेँ यौ पवित्र भाइ लोकनि जे सभ परमेश्वरक बजाओल लोक मे सम्मिलित छी, अहाँ सभ अपन ध्यान यीशु पर केन्द्रित करू, जिनका अपना सभ परमेश्वरक विशिष्ट दूत आ अपना सभक महापुरोहितक रूप मे खुलि कऽ स्वीकार करैत छी। 2 जहिना मूसा परमेश्वरक घरक लोकक बीच सभ काज मे विश्वासयोग्य बनल रहलाह तहिना यीशु अपन नियुक्त कयनिहारक, अर्थात् परमेश्वरक, प्रति विश्वासयोग्य बनल रहलाह। 3 जहिना घर सँ घरक बनौनिहारे बेसी आदरणीय होइत अछि तहिना यीशु मूसा सँ अधिक आदर पयबाक योग्य ठहराओल गेल छथि। 4 प्रत्येक घर तँ ककरो ने ककरो द्वारा बनाओल जाइत अछि, मुदा सभ वस्तु केँ बनाबऽ वला परमेश्वरे छथि। 5 मूसा भविष्य मे सुनाओल जाय वला बातक साक्षी दऽ कऽ परमेश्वरक घरक लोकक बीच सभ काज मे सेवकक रूप मे विश्वासयोग्य छलाह। 6 मुदा मसीह तँ पुत्रक रूप मे परमेश्वरक घरक अधिकारी भऽ विश्वासयोग्य छथि। जँ अपना सभ अपन साहस मे आ ओहि आशा मे जे अपना सभक गौरव अछि, अन्त तक स्थिर रहब तँ अपना सभ स्वयं परमेश्वरक घरक लोक छी। 7 तेँ जहिना पवित्र आत्मा धर्मशास्त्र मे कहैत छथि तहिना, “आइ जँ तोँ सभ परमेश्वरक आवाज सुनबह, 8 तँ अपन मोन ओना जिद्दी नहि बनाबह जेना तोहर सभक पुरखा सभ विद्रोह करैत निर्जन क्षेत्र मे परीक्षाक समय मे कयलकह। 9 ओतऽ ओ सभ कसौटी पर हमर जाँच कयलक जखन कि चालिस वर्ष धरि हमर काज सभ देखने छल। 10 ताहि सँ हम ओहि पीढ़ीक लोक पर क्रोधित भऽ कहलहुँ, एकरा सभक मोन सदत भटकैत रहैत छैक, और ई सभ हमर विचार-व्यवहार बुझऽ नहि चाहलक। 11 तेँ हम क्रोध मे सपत खाइत कहलहुँ जे, ‘ई सभ हमर विश्राम मे कहियो नहि प्रवेश कऽ पाओत।’” 12 यौ भाइ लोकनि, सावधान रहू, कहीं एना नहि होअय जे अहाँ सभ मे सँ ककरो मोन एहन दुष्ट आ अविश्वासी भऽ जाय जाहि सँ ओ जीवित परमेश्वर केँ छोड़ि दय। 13 मुदा जाहि सँ अहाँ सभ मे सँ केओ पापक छल मे पड़ि कऽ जिद्दी नहि भऽ जाइ ताहि लेल अहाँ सभ जाबत धरि “आइ”क दिन कहबैत अछि ताबत धरि प्रत्येक दिन एक-दोसर केँ उत्साहित करैत रहू। 14 अपना सभ जँ अन्त तक ओ भरोसा जकरा संग शुरू मे शुभ समाचार पर विश्वास कयलहुँ ताहि मे अटल रही, तँ अपना सभ मसीहक संग सहभागी भऽ गेल छी। 15 जेना कि ऊपरो कहल गेल अछि जे, “आइ जँ तोँ सभ परमेश्वरक आवाज सुनबह तँ अपन मोन ओना जिद्दी नहि बनाबह जेना तोहर सभक पुरखा सभ विद्रोह करैत कयलकह।” 16 परमेश्वरक आवाज सुनि कऽ के सभ विद्रोह कयलक? की ओ सभ वैह लोक नहि छल जकरा सभ केँ मूसा मिस्र देश सँ बाहर निकाललनि? 17 परमेश्वर ककरा सभ सँ चालिस वर्ष धरि क्रोधित रहलथिन? की ओकरे सभ सँ नहि जे सभ पाप कयलक आ जकरा सभक लासक ढेरी निर्जन क्षेत्र मे लागि गेल? 18 परमेश्वर सपत खाइत ककरा सम्बन्ध मे कहलनि जे, ई सभ हमर विश्राम मे प्रवेश नहि करऽ पाओत? की तकरे सभक सम्बन्ध मे नहि जे सभ हुनकर आज्ञा नहि मानलकनि? 19 एहि तरहेँ अपना सभ देखैत छी जे ओ सभ अविश्वासक कारणेँ ओहि स्थान मे नहि पहुँचि सकल जतऽ ओकरा सभ केँ विश्राम भेटितैक।
Hebrews 4
1 परमेश्वर अपना विश्राम मे प्रवेश करयबाक वचन जे अपना लोक केँ देलनि, से एखनो कायम अछि। तेँ अपना सभ सावधान रही, कहीं एना नहि होअय जे अहाँ सभ मे सँ केओ एहि सँ वंचित भऽ जाइ, 2 कारण, जहिना ओकरा सभ केँ शुभ समाचार सुनाओल गेल छलैक तहिना अपनो सभ केँ सुनाओल गेल अछि, मुदा ओहि सुनाओल वचन सँ ओकरा सभ केँ कोनो लाभ नहि भेलैक, कारण, ओ सभ सुनि कऽ तकरा विश्वासक संग स्वीकार नहि कयलक। 3 आब अपना सभ विश्वास करबाक कारणेँ एहि विश्राम मे प्रवेश कयनिहार छी। अविश्वासी पूर्वज सभक सम्बन्ध मे परमेश्वर ई कहलनि, “तेँ हम क्रोध मे सपत खाइत कहलहुँ जे, 2 ई सभ हमर विश्राम मे कहियो नहि प्रवेश कऽ पाओत,” ओना तँ विश्रामक व्यवस्था कयल गेल छल, कारण, सृष्टिक रचनाक समय सँ हुनकर काज समाप्त भऽ गेल छनि। 4 जेना कतौ धर्मशास्त्र मे सातम दिनक विषय मे हुनकर ई कथन छनि जे, “परमेश्वर सातम दिन अपन समस्त काज सँ विश्राम कयलनि।” 5 और फेर, जेना ऊपर लिखल अछि, ओ कहैत छथि, “ई सभ हमर विश्राम मे कहियो नहि प्रवेश कऽ पाओत।” 6 जे सभ पहिने शुभ समाचार सुनने छल से सभ एहि विश्राम मे प्रवेश नहि कऽ सकल, कारण ओ सभ आज्ञा नहि मानलक। मुदा ई निश्चित अछि जे किछु लोक एहि विश्राम मे सहभागी होयबे करत। 7 तेँ परमेश्वर अपना विश्राम मे सहभागी होयबाक एक आओर समय निश्चित कयलनि, जकरा ओ “आइ” कहैत छथि, कारण ओ बहुत वर्ष बितला पर राजा दाऊद द्वारा ई कहैत छथि, जकर चर्चा ऊपरो कयल गेल अछि, “आइ जँ तोँ सभ परमेश्वरक आवाज सुनबह तँ अपन मोन जिद्दी नहि बनाबह।” 8 कारण, जँ यहोशू द्वारा ओकरा सभ केँ विश्राम भेटल रहितैक तँ परमेश्वर तकरा बाद फेर राजा दाऊद द्वारा दोसर दिनक चर्चा नहि कयने रहितथि। 9 तेँ परमेश्वरक प्रजाक लेल परमेश्वरक सातम दिनक विश्राम जकाँ एकटा विशेष विश्राम एखनो बाँकी अछि। 10 कारण, जे केओ परमेश्वरक विश्राम मे प्रवेश कऽ लेने अछि सेहो अपन सभ काज सँ विश्राम करैत अछि जेना परमेश्वर अपन सभ काज सँ कयलनि। 11 तेँ अपनो सभ ओहि विश्राम मे सहभागी होयबाक लेल प्रयत्नशील रही जाहि सँ एना नहि होअय जे ओकरे सभ जकाँ आज्ञा नहि मानबाक कारणेँ ककरो पतन भऽ जाइक। 12 कारण, परमेश्वरक वचन जीवित आ फलदायक अछि आ कोनो दूधारी तरुआरिओ सँ तेज अछि। ओ प्राण आ आत्मा, जोड़-जोड़ आ हड्डीक भीतरका गुद्दी मे छेदि कऽ ओकरा अलग-अलग कऽ दैत अछि और मोनक विचार आ भावनाक जाँच करैत अछि। 13 सम्पूर्ण सृष्टि मे कोनो वस्तु परमेश्वरक दृष्टि सँ नुकायल नहि अछि। जिनका लग अपना सभ केँ अपन लेखा-जोखा देबाक अछि तिनका दृष्टि मे सभ वस्तु खुलल अछि, किछु झाँपल नहि अछि। 14 अपना सभ केँ जखन एतेक पैघ महापुरोहित छथि, अर्थात् परमेश्वरक पुत्र यीशु, जे आकाश केँ पार कऽ स्वर्ग मे गेल छथि, तँ अबैत जाउ, आ जाहि विश्वास केँ खुलि कऽ स्वीकार करैत छी, तकरा दृढ़ता सँ पकड़ने रही। 15 किएक तँ अपना सभक महापुरोहित एहन नहि छथि जे अपना सभक कमजोरी मे अपना सभक संग सहानुभूति नहि राखि सकथि। ओहो सभ बात मे अपने सभ जकाँ शैतान द्वारा जाँचल गेलाह, मुदा ओ पाप नहि कयलनि। 16 तेँ अपना सभ निर्भयतापूर्बक परमेश्वरक सिंहासन लग, जतऽ कृपा कयल जाइत अछि, ततऽ चलू, जाहि सँ अपना सभ पर दया कयल जाय आ अपना सभ ओ कृपा पाबी जे अपना सभक आवश्यकताक समय मे सहायता करत।
Hebrews 5
1 प्रत्येक महापुरोहित मनुष्ये सभ मे सँ चुनल जाइत छथि और परमेश्वरक सामने मनुष्य सभक प्रतिनिधि होयबाक लेल नियुक्त कयल जाइत छथि जाहि सँ ओ चढ़ौना आ पापक लेल प्रायश्चित्तक बलि सभ चढ़बथि। 2 ओ अज्ञानी आ भुलल-भटकल लोक सभक संग नम्र व्यवहार कऽ सकैत छथि कारण, ओ स्वयं कमजोरी सभ मे ओझरायल छथि। 3 हुनका तँ लोके सभक लेल नहि, बल्कि अपनो पापक लेल बलि चढ़ाबऽ पड़ैत छनि। 4 महापुरोहितक गौरवपूर्ण पद केओ अपने सँ नहि लऽ सकैत अछि। परमेश्वर जिनका नियुक्त करथिन तिनके ई सम्मान देल जाइत अछि, जेना हारूनो केँ परमेश्वरे महापुरोहितक पद पर नियुक्त कयने छलथिन। 5 एही तरहेँ मसीह सेहो महापुरोहितक पदक सम्मान अपने सँ नहि लऽ लेलनि, बल्कि परमेश्वर जे हुनका ई कहलथिन, “अहाँ हमर पुत्र छी, 2 आइ हम अहाँ केँ उत्पन्न कयलहुँ,” से हुनका एहि पद पर रखलथिन। 6 तहिना ओ एक दोसर ठाम कहैत छथि, “जाहि व्यवस्थाक अनुसार मलकीसेदेक पुरोहित भेलाह, 2 ताही व्यवस्थाक अनुसार अहाँ पुरोहित भऽ अनन्त समयक लेल पुरोहित छी।” 7 जखन यीशु एहि पृथ्वी पर रहैत छलाह तँ ओ जोर-जोर सँ आ नोर बहा-बहा कऽ तिनका सँ प्रार्थना आ विनती कयलथिन जे हुनका मृत्यु सँ बचा सकैत छलथिन। हुनकर श्रद्धा-भक्तिक कारणेँ हुनकर प्रार्थना सुनल गेलनि। 8 पुत्र होइतो दुःख-कष्ट भोगि-भोगि कऽ ओ आज्ञा माननाइ सिखलनि। 9 ओ पूर्ण रूप सँ सिद्ध बनि ओहि सभ लोकक लेल अनन्त कालीन मुक्तिक स्रोत बनलाह जे सभ हुनकर आज्ञाक पालन करैत अछि। 10 और परमेश्वर हुनका मलकीसेदेकक अनुरूप महापुरोहितक पद पर नियुक्त कयलथिन। 11 हमरा सभ केँ एहि विषय मे बहुत किछु कहबाक अछि, मुदा तकरा बुझौनाइ कठिन अछि, कारण, बुझऽ मे अहाँ सभ सुस्त छी। 12 समयक अनुसार तँ होयबाक चाहैत छल जे अहाँ सभ गुरु भेल रहितहुँ, मुदा एखन आवश्यकता ई देखैत छी जे अहाँ सभ केँ फेर परमेश्वरक वचनक शिक्षा शुरुए सँ सिखाओल जाय। अहाँ सभक लेल ठोस भोजनक नहि, बल्कि दूधक आवश्यकता अछि। 13 जे दूधे पिबैत अछि तकरा धार्मिकताक शिक्षाक ज्ञान नहि छैक, कारण ओ बच्चे अछि। 14 मुदा ठोस भोजन अछि पैघ लोकक लेल, जे सभ बुद्धि लगबैत अभ्यास द्वारा नीक-अधलाह केँ चिन्हऽ मे निपुण भऽ गेल अछि।
Hebrews 6
1 तेँ अपना सभ बचपना वला बात छोड़ि मसीहक विषय मे जे शुरू वला शिक्षा अछि ताहि सँ आगाँ बढ़ि कऽ आब गहींर शिक्षा बुझनिहार बनी। अपना सभ आब मृत्युक दिस लऽ जाय वला कर्म सभक लेल पश्चात्ताप आ हृदय-परिवर्तन कयनाइ, परमेश्वर पर विश्वास कयनाइ, 2 बपतिस्मा सभक सम्बन्ध मे शिक्षा, माथ पर हाथ राखऽ वला विधि, मुइल सभक जीबि उठनाइ, और अन्तिम न्याय—ई सभ शुरू वला शिक्षा फेर नहि दोहराबी। 3 आ जँ परमेश्वर होमऽ देताह तँ अपना सभ एहि सँ आगाँ बढ़बे करब। 4 कारण, जे केओ एक बेर इजोत प्राप्त कयने अछि, स्वर्गीय वरदानक स्वाद पौने अछि, परमेश्वरक पवित्र आत्मा मे सहभागी बनल अछि, 5 परमेश्वरक वचन कतेक उत्तम और आबऽ वला राज्य कतेक सामर्थी अछि ताहि बात सभक अनुभव कयने अछि— 6 जँ एहन लोक अपन विश्वास छोड़ि दय तँ ओकरा फेर हृदय-परिवर्तनक बाट पर लौनाइ असम्भव अछि, किएक तँ एहन लोक अपने अहित करैत परमेश्वरक पुत्र केँ फेर क्रूस पर चढ़बैत अछि आ खुल्लमखुल्ला हुनकर अपमान करैत छनि। 7 जे जमीन बेर-बेर वर्षाक पानि सोखैत अछि आ जोताइ-बोआइ कयनिहार किसानक लेल नीक अन्नक उपजा दैत अछि से जमीन परमेश्वरक आशिष पबैत अछि। 8 मुदा जे जमीन काँट-कुश उपजबैत अछि से जमीन बेकार अछि। ओ सरापित होमऽ पर अछि और अन्त मे जराओल जायत। 9 यौ प्रिय मित्र लोकनि, हम सभ एहन बात सभ तँ कहलहुँ मुदा तैयो हमरा सभ केँ अहाँ सभक विषय मे एहि सँ नीक बात, अर्थात् उद्धार सँ मिलऽ वला बातक विश्वास अछि। 10 किएक तँ परमेश्वर अन्यायी नहि छथि जे ओ अहाँ सभक काज आ हुनका प्रति अहाँ सभक ओहि प्रेम केँ बिसरि जाथि, जे प्रेम अहाँ सभ हुनकर लोक सभक सेवा करैत देखौने छी, जे सेवा एखनो कऽ रहल छी। 11 हमरा सभक हार्दिक इच्छा अछि जे अहाँ सभ मे सँ प्रत्येक गोटे एहिना प्रयत्नशील रही जाहि सँ अहाँ सभ पूरा विश्वासक संग अन्त तक अपना आशा मे स्थिर रही। 12 आलसी नहि होउ, बल्कि ओहन लोक सभ जकाँ बनू जे सभ विश्वास आ धैर्य द्वारा ओहि बात सभक उत्तराधिकारी बनैत अछि जाहि बात सभक विषय मे परमेश्वर वचन देलनि। 13 अब्राहमक उदाहरण लिअ—परमेश्वर अब्राहम केँ वचन दैत समय मे अपने नाम लऽ कऽ सपत खयलनि, कारण, हुनका सँ पैघ केओ नहि छल जकर नाम लऽ कऽ ओ सपत खइतथि। 14 ओ कहलथिन, “निश्चय हम तोरा आशिष देबह। आ तोरा वंश केँ बहुत बढ़यबह।” 15 अब्राहम धैर्यपूर्बक प्रतीक्षा कयलनि आ ओ बात प्राप्त कयलनि जाहि सम्बन्ध मे परमेश्वर वचन देने छलाह। 16 लोक तँ अपना सँ पैघ आदमीक नाम लऽ कऽ सपत खाइत अछि। सपत द्वारा कोनो बात पकिया बनाओल जाइत अछि आ सभ विवाद समाप्त कयल जाइत अछि। 17 तेँ जखन परमेश्वर अपन वचनक उत्तराधिकारी सभक लेल ई बात आरो स्पष्ट करऽ चाहलनि जे हुनकर उद्देश्य बदलि नहि सकैत अछि तँ ओ सपतो खयलनि। 18 परमेश्वर दूटा अटल प्रमाण देलनि, वचन आ सपत, जाहि मे हुनका झुट्ठा भेनाइ असम्भव अछि। ओ ई एहि लेल कयलनि जाहि सँ अपना सभ केँ मजगूत प्रोत्साहन भेटय, अर्थात्, अपना सभ केँ जे सभ सामने मे राखल आशाक प्राप्ति करबाक लेल हुनका शरण मे दौड़ैत आयल छी। 19 जहिना एक लंगर नाव केँ पानि मे स्थिर रखैत अछि तहिना ई आशा अपना सभक आत्मा केँ सुरक्षित आ स्थिर रखैत अछि। ई आशा अपना सभ केँ “परदाक भीतर”, स्वर्गिक परमपवित्र स्थान मे लऽ जाइत अछि, 20 जतऽ यीशु अपना सभक लेल अपना सभ सँ पहिने प्रवेश कयने छथि। ओ मलकीसेदेकक अनुरूप अनन्त कालक लेल महापुरोहित बनि गेल छथि।
Hebrews 7
1 ई मलकीसेदेक शालेम नगरक राजा आ सर्वोच्च परमेश्वरक पुरोहित छलाह। अब्राहम जखन चारिटा राजा सभ केँ पराजित कऽ कऽ आबि रहल छलाह तखन मलकीसेदेक हुनका सँ भेँट कऽ आशीर्वाद देलथिन 2 और अब्राहम राजा सभ सँ जे धन-सम्पत्ति जिति कऽ अनने छलाह ताहि मे सँ दसम अंश मलकीसेदेक केँ देलथिन। मलकीसेदेकक नामक अर्थ अछि “धार्मिकताक राजा”। फेर, शालेमक अर्थ अछि “शान्ति”, तेँ शालेमक राजा होयबाक कारणेँ हुनकर नामक अर्थ “शान्तिक राजा” सेहो भेलनि। 3 मलकीसेदेकक माय-बाबू आ पूर्वज सभक सम्बन्ध मे किनको कोनो चर्चा नहि अछि आ ने हुनकर जन्म आ मृत्युक चर्चा अछि। ओ परमेश्वरक पुत्र जकाँ अनन्त कालक लेल पुरोहित छथि। 4 मलकीसेदेक कतेक पैघ छलाह ताहि पर ध्यान करू—अपना सभक कुल-पिता अब्राहमो जिति कऽ आनल सम्पत्ति मे सँ हुनका दसम अंश देलथिन। 5 लेवीक सन्तान सभ मे सँ जे सभ पुरोहित बनैत अछि तकरा सभ केँ इस्राएली समाजक लोक, अर्थात् अपना भाय-बन्धु सभ सँ दसम अंश लेबाक आज्ञा धर्म-नियम मे देल गेल छैक, जखन कि सभ अब्राहमेक वंशज अछि। 6 मुदा मलकीसेदेक जे लेवी वंशक नहि छलाह से स्वयं अब्राहम सँ दसम अंश लेलनि आ अब्राहम केँ, जिनका परमेश्वर अपन वचन देने छलाह, आशीर्वाद देलथिन। 7 ई निर्विवाद बात अछि जे आशीर्वाद देबऽ वला व्यक्ति आशीर्वाद पाबऽ वला व्यक्ति सँ पैघ होइत अछि। 8 एक दिस मरऽ वला मनुष्य, ⌞अर्थात् लेवी वंशज सभ,⌟ दसम अंश पबैत अछि, मुदा दोसर दिस वैह दसम अंश पौलनि जिनका सम्बन्ध मे साक्षी देल गेल अछि जे ओ जीवित छथि, ⌞अर्थात् मलकीसेदेक⌟। 9 एहि सँ इहो कहल जा सकैत अछि जे लेवी, जकर सन्तान सभ दसम अंश पबैत अछि सेहो अपन पूर्वज अब्राहमक माध्यम सँ दसम अंश देलक। 10 कारण मलकीसेदेक आ अब्राहमक भेँट जहिया भेलनि, लेवी तहिओ अपन पूर्वज अब्राहमक शरीर मे उपस्थित छल। 11 इस्राएली समाज केँ देल गेल धर्म-नियम तँ लेवीक कुलक पुरोहित वला व्यवस्था पर आधारित छल। तेँ ओहि पुरोहित वला व्यवस्था द्वारा जँ लोक परमेश्वरक नजरि मे धार्मिक ठहराओल जा सकैत छल, तँ अन्य प्रकारक पुरोहित अयबाक आवश्यकता किएक होइत जे लेवीक कुलक हारूनक अनुरूप नहि, बल्कि मलकीसेदेकक अनुरूप छथि? 12 जखन पुरोहित वला व्यवस्था बदलि जाइत अछि तखन ई आवश्यक अछि जे धर्म-नियम केँ सेहो बदलल जाय। 13 अपना सभक प्रभु, जिनका विषय मे ई बात सभ कहल गेल, से एक दोसर कुलक छथि जाहि मे सँ कहियो केओ पुरोहितक रूप मे बलि-वेदी लग सेवा नहि कयलक। 14 कारण, ई स्पष्ट अछि जे हुनकर जन्म यहूदाक कुल मे भेलनि और मूसा जखन पुरोहितक पदक विषय मे लिखैत छलाह तँ एहि कुलक कोनो चर्चा नहि कयलनि। 15 ई बात आरो स्पष्ट भऽ जाइत अछि जखन अपना सभ देखैत छी जे मलकीसेदेकक अनुरूप दोसर पुरोहित ठाढ़ भेलाह 16 जे कोनो वंश-क्रम पर आधारित नियमक अनुसार नहि, बल्कि अविनाशी जीवनक सामर्थ्यक आधार पर पुरोहित बनल छथि। 17 कारण, हुनका विषय मे यैह गवाही देल गेल अछि जे, “जाहि व्यवस्थाक अनुसार मलकीसेदेक पुरोहित भेलाह, 2 ताही व्यवस्थाक अनुसार अहाँ पुरोहित भऽ अनन्त समयक लेल पुरोहित छी।” 18 एहि तरहेँ पहिलुका नियम निर्बल आ अनुपयोगी होयबाक कारणेँ रद्द कऽ देल गेल, 19 कारण, ओहि धर्म-नियम द्वारा केओ धार्मिक नहि भऽ सकैत छल। और आब ओकरा बदला मे ओहि सँ नीक बात देल गेल अछि, अर्थात्, ओ आशा जकरा द्वारा अपना सभ परमेश्वर लग अबैत छी। 20 परमेश्वर बिनु सपत खा कऽ पुरोहितक पद यीशु केँ नहि देलनि। आन पुरोहित सभ बिनु सपतक नियुक्त कयल गेल। 21 मुदा यीशु सपतक संग पुरोहित बनाओल गेलाह जखन परमेश्वर हुनका कहलथिन, “प्रभु सपत खयने छथि आ अपना विचार सँ ओ फिरताह नहि—अहाँ अनन्त समयक लेल पुरोहित छी।” 22 एहि सपत द्वारा यीशु परमेश्वर आ लोकक बीच एक एहन नव सम्बन्धक जमानत भेल छथि जे पहिल सम्बन्ध सँ श्रेष्ठ अछि। 23 एतबे नहि, ओहि पुरोहित सभक संख्या विशेष भेल, कारण मृत्यु ओकरा सभ केँ स्थायी नहि रहऽ देलक। 24 मुदा यीशु सदाकालक लेल जीवित छथि आ तेँ हुनकर पुरोहितक पद स्थायी छनि। 25 निष्कर्ष ई जे, जे सभ यीशु द्वारा परमेश्वर लग अबैत अछि तकरा सभक पूरा-पूरा उद्धार करऽ मे यीशु सामर्थी छथि, कारण, ओ ओकरा सभक पक्ष सँ निवेदन करबाक लेल सर्वदा जीवित छथि। 26 एहि तरहेँ अपना सभ केँ जाहि प्रकारक महापुरोहितक आवश्यकता अछि, यीशु ठीक ओहने महापुरोहित छथि। ओ पवित्र, निर्दोष, निष्कलंक छथि, पापी सभ सँ अलग कयल और सर्वोच्च स्वर्ग मे प्रतिष्ठित कयल गेल छथि। 27 आन महापुरोहित सभ जकाँ हुनका प्रतिदिन पहिने अपना पापक लेल तखन फेर लोक सभक पापक लेल बलि चढ़ाबऽ नहि पड़ैत छनि। ओ अपने केँ बलि चढ़ा कऽ एके बेर मे सदाकालक लेल बलि चढ़ौलनि। 28 धर्म-नियम द्वारा महापुरोहित सभ मनुष्ये सभ मे सँ नियुक्त कयल जाइत अछि, और मनुष्य निर्बल अछि, मुदा ओ सपत जे धर्म-नियमक बाद खायल गेल, ताहि सपत द्वारा परमेश्वरक पुत्र नियुक्त कयल गेलाह आ ओ सदाकालक लेल सिद्ध बनाओल गेल छथि।
Hebrews 8
1 हमरा सभक कहबाक अर्थ ई अछि जे अपना सभक एहन महापुरोहित छथि जे स्वर्ग मे महान् परमेश्वरक सिंहासनक दहिना कात बैसलाह। 2 ओ ओहि पवित्र स्थान मे, अर्थात् वास्तविक मिलाप-मण्डप मे, सेवा करैत छथि जकरा मनुष्य नहि, बल्कि प्रभु ठाढ़ कयलनि। 3 प्रत्येक महापुरोहित एहि लेल नियुक्त कयल जाइत छथि जे ओ चढ़ौना आ बलिदान सभ चढ़बथि। तेँ ई आवश्यक छल जे अपनो सभक एहि महापुरोहित लग चढ़यबाक लेल किछु होनि। 4 जँ ओ पृथ्वी पर रहितथि तँ ओ पुरोहित होयबे नहि करितथि, कारण, धर्म-नियमक अनुसार चढ़ौना चढ़यबाक लेल पुरोहित सभ छथिए। 5 ओ सभ एहन पवित्र स्थान मे सेवा करैत छथि जे स्वर्ग मेहक पवित्र स्थानक प्रतिरूप आ छाया मात्र अछि। कारण, मूसा जखन मिलाप-मण्डप बनयबाक लेल तैयार छलाह तखन परमेश्वर हुनका आज्ञा देलथिन जे, “सावधान रहह, हम जे किछु तोरा पहाड़ पर देखौने छिअह तोँ ताही नमूनाक अनुसार सभ किछु बनबिहह।” 6 जे सेवा-काज ओ पुरोहित सभ करैत छथि, ताहि सँ यीशुक सेवा-काज अधिक श्रेष्ठ अछि, जहिना ई नव सम्बन्ध जे परमेश्वर यीशुक माध्यम सँ अपना लोकक संग स्थापित कयने छथि से पुरान वला सँ श्रेष्ठ अछि, और श्रेष्ठ बात सभक विषय मे देल गेल वचन पर आधारित अछि। 7 पहिल सम्बन्ध मे जँ कोनो त्रुटी नहि रहैत तँ नव सम्बन्ध स्थापित करबाक आवश्यकते की होइत? 8 मुदा परमेश्वर अपन लोक पर दोष लगबैत ई कहलनि, “प्रभु कहैत छथि जे, देखह, ओ समय आबि रहल अछि 2 जहिया हम इस्राएलक और यहूदाक वंश केँ 2 वचन दऽ कऽ ओकरा सभक संग एक नव सम्बन्ध स्थापित करब। 9 प्रभु कहैत छथि जे, ई ओहि सम्बन्ध जकाँ नहि होयत 2 जे हम ओकरा सभक पूर्वज सभक संग 2 ओहि समय मे स्थापित कयलहुँ 2 जहिया हम ओकरा सभ केँ मिस्र देश सँ 2 हाथ पकड़ि कऽ निकालि अनने छलहुँ। ओ सभ ओहि सम्बन्ध केँ नहि मानि कऽ 2 हमरा संग विश्वासघात कयलक। तेँ हम ओकरा सभ सँ मुँह घुमा लेलहुँ।” 10 प्रभु आगाँ कहैत छथि, “आबऽ वला समय मे इस्राएलक वंशक संग 2 हम वचन दऽ कऽ जे विशेष सम्बन्ध स्थापित करब से ई अछि— हम अपन नियम सभ ओकरा सभक मोन मे राखि देबैक 2 आ ओकरा सभक हृदय पर लिखि देबैक। हम ओकरा सभक परमेश्वर रहबैक 2 आ ओ सभ हमर लोक रहत। 11 तखन एकर आवश्यकता नहि रहत जे केओ अपना पड़ोसी केँ सिखाबय वा अपना भाय केँ कहय जे, ‘प्रभु केँ चिन्हू,’ 2 किएक तँ छोट सँ पैघ धरि सभ केओ हमरा चिन्हत। 12 हम ओकरा सभक अपराध क्षमा कऽ देबैक 2 और ओकरा सभक पापक स्मरण फेर कहियो नहि करब।” 13 परमेश्वर एहि सम्बन्ध केँ “नव” कहि कऽ पहिलुका स्थापित सम्बन्ध केँ पुरान ठहरौलनि। और जे पुरान अछि आ काजक नहि रहल से लुप्त होमऽ-होमऽ पर अछि।
Hebrews 9
1 पहिलुका सम्बन्ध जे परमेश्वर अपना लोकक संग स्थापित कयने छलाह ताहि मे आराधनाक विषय मे नियम सभ छल और आराधनाक लेल पृथ्वी पर एक पवित्र स्थानो छल। 2 एक मण्डप बनाओल गेल छल जकर पहिल भाग मे लाबनि, टेबुल, आ परमेश्वर केँ चढ़ाओल रोटी रहैत छल। ई भाग “पवित्र स्थान” कहबैत छल। 3 मण्डपक ओ भाग जे दोसर परदाक पाछाँ छल से “परमपवित्र स्थान” कहबैत छल। 4 ओहि भागक सामान ई सभ छल—सोनक वेदी जाहि पर धूप जराओल जाइत छल आ “सम्बन्धक साक्षीक सन्दूक” जाहि पर चारू भाग सोनक पत्तर चढ़ाओल गेल छल। एहि सन्दूक मे सोनक बर्तन जाहि मे “मन्ना” वला रोटी छल, हारूनक लाठी जाहि मे एक बेर पात निकलि गेल छल आ पाथरक दूनू “सम्बन्धक साक्षीक पाटी” जाहि पर परमेश्वर सँ देल गेल दस आज्ञा अंकित छल, ई सभ वस्तु रहैत छल। 5 सन्दूक पर दूटा एहन स्वर्गदूतक प्रतिमा छल जाहि स्वर्गदूत केँ “करूब” कहल जाइत छनि जे परमेश्वरक महिमामय उपस्थितिक प्रतीक छथि। ओहि प्रतिमा सभक पाँखि सन्दूकक झाँप जकरा “प्रायश्चित्तक आसन” कहल जाइत छल तकरा उपर फलकल रहैत छल। मुदा एहि सभ बातक विस्तार सँ चर्चा कयनाइ एखन सम्भव नहि अछि। 6 ई सभ वस्तु एहि तरहेँ अपन-अपन जगह पर राखल गेल छल। ओहि समय सँ पुरोहित सभ अपन सेवा-काज करबाक लेल मण्डपक पहिल भाग मे नियमित रूप सँ जाइत छलाह। 7 मुदा मण्डपक भीतरका भाग मे महापुरोहितेटा एसगरे आ सेहो साल मे एके बेर प्रवेश करैत छलाह आ ओहो बिनु खून लऽ कऽ नहि जाइत छलाह जकरा ओ अपना लेल आ लोकक अनजान मे कयल गेल पापक प्रायश्चित्तक लेल चढ़बैत छलाह। 8 एहि सँ परमेश्वरक पवित्र आत्मा ई देखबैत छलाह जे जाबत तक मण्डपक पहिल भागक व्यवस्था कायम छल ताबत तक परमपवित्र स्थानक मार्ग नहि खुजि गेल छल। 9 ई एखुनका समयक लेल एकटा दृष्टान्त अछि जे स्पष्ट देखबैत अछि जे ई चढ़ौना आ पशु-बलि सभ जे चढ़ाओल जाइत अछि से आराधना कयनिहारक विवेकक दोष नहि हटा सकैत अछि। 10 कारण, ई सभ खयनाइ-पिनाइ और नहयनाइ-धोनाइक विभिन्न विधि सभ सँ सम्बन्धित मात्र शारीरिक नियम सभ अछि जे तहिये तक लागू छल जहिया तक परमेश्वर नव व्यवस्था स्थापित नहि करथि। 11 मुदा मसीह आबऽ वला नीक बात सभक महापुरोहित भऽ कऽ जहिया प्रगट भेलाह तहिया ओ एक एहन मण्डप दऽ कऽ गेलाह जे पुरनका सँ नीक आ पूर्ण अछि आ जे मनुष्यक बनाओल नहि अछि, अर्थात् एहि सृष्टिक नहि अछि। 12 एहि मण्डप बाटे जा कऽ ओ परमपवित्र स्थान मे प्रवेश कयलनि। ओ प्रवेश कयलनि छागर आ बाछाक खून लऽ कऽ नहि, बल्कि अपन खून लऽ कऽ। ओ अपना सभक लेल अनन्त कालीन छुटकारा प्राप्त कऽ सदाक लेल एके बेर प्रवेश कयलनि। 13 पुरान व्यवस्थाक अनुसार छागर आ साँढ़क खून आ जराओल बाछीक छाउर छिटला सँ अशुद्ध भेल आदमी शारीरिक रूप सँ शुद्ध भऽ जाइत छल। 14 जखन ओ बात अछि, तँ ओहि सँ कतेक बढ़ि कऽ मसीह, जे सनातन पवित्र आत्माक माध्यम सँ अपना केँ निष्कलंक बलिक रूप मे परमेश्वर केँ अर्पित कयलनि, तिनकर खून अपना सभक मोन केँ किएक नहि शुद्ध करत जाहि सँ मृत्यु मे लऽ जाय वला कर्म सभ सँ मुक्त भऽ कऽ अपना सभ जीवित परमेश्वरक सेवा करी! 15 एहि प्रकारेँ मसीह आब परमेश्वर आ हुनकर लोकक बीच एक नव सम्बन्ध स्थापित करैत छथि, जाहि सँ परमेश्वर द्वारा बजाओल गेल लोक सभ परमेश्वरक देल वचनक अनुसार अनन्त काल तक रहऽ वला बातक उत्तराधिकारी बनय। ई एहि आधार पर भेल जे पहिल सम्बन्धक समय मे कयल गेल लोकक अपराध सभक दण्ड भोगि कऽ मसीह ओकरा सभक छुटकाराक मूल्य मे अपन जान देलनि। 16 मृत्युक बाद अपन सम्पत्ति कोना बाँटल जाय से स्पष्ट करबाक लेल कतेक लोक वसीयतनामा लिखैत अछि। वसीयतनामा मे लिखल बात लागू करबाक लेल वसीयतनामा लिखऽ वला आदमीक मृत्यु प्रमाणित करब जरूरी अछि। 17 कारण, ओकर मृत्युक बादे, वसीयतनामा मान्य होइत छैक। जाबत तक वसीयतनामा लिखऽ वला जीवित अछि ताबत तक ओ लागू नहि होइत अछि। 18 तेँ परमेश्वर आ हुनकर लोकक बीच जे पहिलुका सम्बन्ध छल, सेहो बिनु खून बहौने स्थापित नहि भेल। 19 जखन मूसा सभ लोक केँ धर्म-नियमक सभ आज्ञा सुना चुकलाह तखन ओ एक जूफा गाछक झाड़ू आ लाल ऊन लऽ कऽ बाछा आ छागर सभक खून पानिक संग मिला कऽ धर्म-नियमक ग्रन्थ आ लोक सभ पर छिटि देलनि। 20 एना करैत ओ कहलथिन, “एहि खून द्वारा परमेश्वर अहाँ सभक संग विशेष सम्बन्ध स्थापित करैत छथि जाहि सम्बन्धक नियम सभ मानबाक आज्ञा देने छथि।” 21 एहि तरहेँ मूसा मिलाप-मण्डप आ ओहि मे धार्मिक विधिक लेल प्रयोग होमऽ वला सभ सामान पर खून छिटलनि। 22 धर्म-नियमक आज्ञाक अनुसार प्रायः सभ वस्तु खून द्वारा शुद्ध कयल जाइत अछि और बिनु खून बहौने पापक क्षमा अछिए नहि। 23 ई आवश्यक छल जे ओ सभ वस्तु जे स्वर्ग मेहक वस्तुक प्रतिरूप मात्र छल से एहन बलिदान द्वारा शुद्ध कयल जाय मुदा वास्तविक स्वर्गिक वस्तुक लेल एहि सँ उत्तम बलिदान जरूरी छल। 24 कारण, मसीह कोनो हाथक बनाओल पवित्र स्थान, जे वास्तविक पवित्र स्थानक प्रतिरूप मात्र अछि, ताहि मे प्रवेश नहि कयलनि। नहि, ओ स्वर्गे मे प्रवेश कयलनि जाहि सँ आब अपना सभक पक्ष सँ परमेश्वरक सामने उपस्थित होथि। 25 और ओ स्वर्ग मे एहि लेल प्रवेश नहि कयलनि जे बेर-बेर अपना केँ चढ़बथि जेना आन महापुरोहित सभ प्रति वर्ष अपन खून लऽ कऽ नहि, पशुक खून लऽ कऽ, परमपवित्र स्थान मे प्रवेश करैत छथि। 26 जँ एना रहैत तँ मसीह केँ सृष्टिक आरम्भ सँ लऽ कऽ एखन धरि बेर-बेर दुःख भोगऽ पड़ल रहितनि। मुदा से नहि, आब युगक अन्त होमऽ-होमऽ पर ओ एके बेर अयलाह जाहि सँ अपना केँ बलिदान कऽ कऽ लोकक पाप केँ मेटबथि। 27 जहिना ई निश्चित कयल गेल अछि जे मनुष्य एके बेर मरय आ तकरबाद ओकर न्याय कयल जाइक, 28 तहिना बहुतो लोकक पाप उठयबाक लेल मसीहो एके बेर बलिदान भऽ गेलाह। आब ओ दोसरो बेर औताह, मुदा पाप उठयबाक लेल नहि, बल्कि ताहि लोक सभक मुक्ति दिअयबाक लेल, जे सभ उत्सुकता सँ हुनकर बाट ताकि रहल अछि।
Hebrews 10
1 धर्म-नियम मे जे भेटैत अछि, से आबऽ वला नीक बात सभक वास्तविक स्वरूप नहि, बल्कि तकर छाया मात्र अछि। तेँ धर्म-नियमक व्यवस्था साले-साल चढ़ाओल जाय वला एके तरहक बलिदान सभ द्वारा आराधना करऽ वला सभ केँ सिद्ध नहि कऽ सकैत अछि। 2 जँ से बात होइत तँ की ओ बलिदान सभ बन्द नहि भऽ गेल रहैत? आराधना कयनिहार सभ एके बेर मे शुद्ध भऽ गेल रहैत आ ओकरा सभक विवेक फेर ओकरा सभ केँ दोषी नहि ठहरबैत रहितैक। 3 मुदा ठीक एकर विपरीत होइत अछि। एहि बलिदान सभ द्वारा प्रति वर्ष पाप सभक स्मरण दिआओल जाइत अछि। 4 किएक तँ ई असम्भव अछि जे साँढ़ आ छागरक खून पाप केँ मेटाबय। 5 तेँ मसीह संसार मे अयबाक समय मे परमेश्वर केँ कहलथिन, “अहाँ बलि आ चढ़ौना नहि चाहैत छलहुँ, 2 बल्कि अहाँ हमरा लेल एक शरीर तैयार कयलहुँ; 6 अहाँ होम-बलि आ पाप-बलि सँ प्रसन्न नहि छलहुँ। 7 तखन हम कहलहुँ जे, ‘हे परमेश्वर, जहिना धर्मशास्त्र मे हमरा सम्बन्ध मे लिखल अछि, 2 तहिना हम अहाँक इच्छा पूरा करबाक लेल आयल छी।’” 8 ऊपर कहल बात मे मसीहक कथन छनि जे, “अहाँ ने बलिदान, ने चढ़ौना, ने होम-बलि आ ने पाप-बलि चाहलहुँ और ने ओहि सभ सँ प्रसन्न छलहुँ,” जखन कि धर्म-नियमेक अनुसार ओ सभ चढ़ाओल जाइत छल। 9 ओ फेर आगाँ कहैत छथि जे, “देखू, हम अहाँक इच्छा पूरा करबाक लेल आयल छी।” एहि तरहेँ ओ पहिल व्यवस्था केँ समाप्त कयलनि जाहि सँ दोसर केँ स्थापित करथि। 10 और परमेश्वरक ओही इच्छा द्वारा अपना सभ यीशु मसीहक शरीरक बलिदान सँ, जे सदाकालक लेल एके बेर सम्पन्न भेल, पवित्र कयल गेल छी। 11 प्रत्येक पुरोहित दिन-प्रतिदिन ठाढ़ भऽ कऽ अपन सेवाक काज करैत छथि आ एके तरहक बलिदान बेर-बेर चढ़बैत छथि, जे बलिदान पाप केँ कहियो नहि मेटा सकैत अछि। 12 मुदा ई पुरोहित, अर्थात् मसीह, पापक वास्ते सदाक लेल एकेटा बलिदान चढ़ा कऽ परमेश्वरक दहिना कात बैसलाह। 13 ओ ओही समय सँ एहि बातक प्रतीक्षा कऽ रहल छथि जे हुनकर शत्रु सभ केँ हुनका पयरक नीचाँ राखि देल जानि। 14 कारण, ओ अपन एकमात्र बलिदान द्वारा तकरा सभ केँ सदाक लेल सिद्ध कऽ देलनि जे सभ पवित्र कयल जा रहल अछि। 15 परमेश्वरक पवित्र आत्मा सेहो एहि विषय मे धर्मशास्त्र मे अपना सभ केँ गवाही दैत पहिने ई कहैत छथि, 16 “प्रभु कहैत छथि जे, आबऽ वला समय मे ओकरा सभक संग हम वचन दऽ कऽ जे विशेष सम्बन्ध स्थापित करब से ई अछि— हम अपन नियम ओकरा सभक हृदय मे राखि देबैक 2 और ओकरा सभक मोन मे लिखि देबैक।” 17 फेर ओ आगाँ कहैत छथि जे, “हम ओकरा सभक पाप आ अपराध सभक 2 फेर स्मरण नहि करब।” 18 क्षमा जखन भऽ गेल अछि तखन पापक लेल बलि-प्रदानक आवश्यकता नहि रहल। 19 एहि कारणेँ, यौ भाइ लोकनि, यीशुक खून द्वारा अपना सभ केँ सोझे परमपवित्र स्थान मे निडर भऽ कऽ जयबाक साहस अछि। 20 कारण, ओ अपना शरीरक बलिदान द्वारा अपना सभक लेल ओहि परदा बाटे नव आ जीवित रस्ता खोलि देलनि। 21 संगहि अपना सभक एहन महान् पुरोहित छथि जे परमेश्वरक घरक अधिकारी छथि, 22 तेँ आउ, निष्कपट मोन सँ पूर्ण विश्वास आ भरोसाक संग परमेश्वर लग चली, ई जानि जे हृदय पर मसीहक खून छिटल गेला सँ अपना सभक भितरी मोन सभ दोष सँ शुद्ध भऽ गेल अछि आ शरीर शुद्ध पानि सँ साफ भऽ गेल अछि। 23 अपना सभ जाहि आशा पर खुलि कऽ विश्वास रखने छी ताहि आशा केँ दृढ़ता सँ पकड़ने रही, कारण, जे अपना सभ केँ वचन देने छथि से विश्वासयोग्य छथि। 24 प्रेम आ भलाइक काज करऽ मे अपना सभ एक-दोसर केँ कोना प्रेरित कऽ सकी ताहि पर ध्यान राखी। 25 अपना सभ एक संग जमा भेनाइ नहि छोड़ी जेना कि किछु लोकक आदत अछि, बल्कि एक-दोसर केँ प्रोत्साहित करैत रही, विशेष कऽ आब जखन देखैत छी जे ओ दिन लगचिआ गेल अछि जहिया यीशु फेर औताह। 26 कारण जँ अपना सभ सत्यक ज्ञान प्राप्त कयलाक बादो जानि-बुझि कऽ पाप करैत रहब तँ फेर पापक प्रायश्चित्तक लेल कोनो बलिदान बाँचल नहि रहल। 27 बल्कि एतबे बाँचल रहल जे अपना सभ भयभीत भऽ न्यायक प्रतीक्षा आ ओहि भीषण आगिक प्रतीक्षा करी जे परमेश्वरक विरोधी सभ केँ भस्म कऽ देत। 28 जे केओ मूसा द्वारा देल गेल धर्म-नियमक उल्लंघन करैत छल तकरा दू वा तीन लोकक गवाही सँ बिना कोनो दया देखौने मृत्युदण्ड दऽ देल जाइत छल। 29 आब सोचू, जे केओ परमेश्वरक पुत्रक अनादर कयने अछि, जे केओ ओहि खून केँ, जाहि द्वारा परमेश्वर आ हुनकर लोकक बीच नव सम्बन्ध स्थापित कयल गेल आ जाहि खून द्वारा ओ स्वयं पवित्र कयल गेल, तकरा तुच्छ बुझने अछि, आ जे केओ परमेश्वरक दयावान पवित्र आत्मा केँ अपमानित कयने अछि तकरा की होयतैक? एहन लोक आरो कतेक भयंकर दण्ड भोगबाक योग्य भेल! 30 कारण, अपना सभ तिनका चिन्हैत छियनि जे ई कहलनि, “बदला लेब हमरे काज अछि; हमहीं प्रतिफल देब।” और फेर इहो जे, “प्रभु अपन लोकक न्याय करताह।” 31 जीवित परमेश्वरक हाथ मे पड़नाइ भयंकर बात अछि। 32 बितल समयक स्मरण करू जहिया इजोत प्राप्त कयलाक बाद अहाँ सभ महा कष्टक संघर्ष मे स्थिर रहलहुँ। 33 कहियो-कहियो अहाँ सभ निन्दा आ अत्याचार द्वारा लोकक सम्मुख तमाशा बनलहुँ और कहियो-कहियो ओहने संकट मे पड़ल लोक केँ देखि अहाँ सभ स्वेच्छा सँ हुनका सभ केँ संग देलहुँ। 34 अहाँ सभ जहल मे राखल गेल लोकक संग सहानुभूति रखलहुँ, और अहाँ सभक धन-सम्पत्ति जखन लुटि लेल गेल तँ तकरा खुशी सँ बरदास्त कयलहुँ, कारण अहाँ सभ केँ बुझल छल जे अहाँ सभ लग एहि सँ नीक और टिकऽ वला सम्पत्ति अछि। 35 तेँ अपन साहस नहि छोड़ू, कारण एकर प्रतिफल बहुत पैघ होयत। 36 अहाँ सभ केँ स्थिर रहनाइ अति आवश्यक अछि जाहि सँ परमेश्वरक इच्छा पूरा कऽ कऽ अहाँ सभ ओ बात सभ प्राप्त करी जकरा बारे मे परमेश्वर वचन देने छथि। 37 कारण, जेना धर्मशास्त्र मे लिखल अछि, “आब किछुए समय मे ओ जे आबऽ वला छथि से औताह। ओ विलम्ब नहि करताह। 38 हमर धार्मिक लोक विश्वास करैत जीवित रहत मुदा जँ ओ पाछाँ हटि जाय 2 तँ हमर मोन ओकरा सँ प्रसन्न नहि होयत।” 39 पाछाँ हटि कऽ विनाश होमऽ वला सभ मे सँ अपना सभ नहि छी, बल्कि विश्वास करैत उद्धार पौनिहार सभ मे सँ छी।
Hebrews 11
1 विश्वास की अछि? विश्वास ओहि बात सभक पक्का आश्वासन अछि जकरा लेल आशा कयल जाइत अछि और ओहि वस्तु सभक अस्तित्वक विषय मे दृढ़ निश्चय अछि जे वस्तु सभ देखार नहि अछि। 2 विश्वासेक कारणेँ प्राचीन समयक भक्त सभ सँ परमेश्वर प्रसन्न भेलाह। 3 विश्वासे द्वारा अपना सभ बुझैत छी जे सम्पूर्ण विश्वक सृष्टि परमेश्वरक आज्ञा द्वारा भेल, आ देखाइ पड़ऽ वला वस्तु सभ कोनो आन देखाइ पड़ऽ वला वस्तु सँ नहि रचल गेल। 4 विश्वासेक कारणेँ हाबिल अपन भाय काइन सँ नीक बलिदान परमेश्वर केँ चढ़ौलनि। विश्वासेक कारणेँ हुनका एक धार्मिक पुरुषक रूप मे सम्मान भेटलनि जखन परमेश्वर हुनकर चढ़ौना स्वीकार कयलनि। हाबिल मरल होइतो अपन विश्वास द्वारा आइओ विश्वासक सम्बन्ध मे एक आवाज छथि। 5 विश्वासेक कारणेँ हनोक बिनु मृत्युक अनुभव कयने एहि पृथ्वी परक जीवन सँ सशरीर ऊपर उठा लेल गेलाह। ओ फेर देखाइ नहि पड़लाह कारण परमेश्वर हुनका ऊपर उठा लेने छलथिन। धर्मशास्त्र मे हनोकक सम्बन्ध मे चर्चा कयल गेल अछि जे हुनका उठाओल जयबा सँ पहिने परमेश्वर हुनका सँ प्रसन्न छलथिन। 6 विश्वासक बिना परमेश्वर केँ प्रसन्न कयनाइ असम्भव अछि कारण जे केओ हुनका लग आबऽ चाहैत अछि तकरा ई विश्वास कयनाइ आवश्यक छैक जे परमेश्वर छथि और ओ तकरा प्रतिफल दैत छथिन जे हुनकर खोज मे लगनशील अछि। 7 जे बात ओहि समय तक कहियो नहि देखल गेल छल, तेहन बातक सम्बन्ध मे नूह परमेश्वर सँ चेतावनी पौलनि। विश्वासेक कारणेँ ओ परमेश्वरक भय मानैत हुनकर आज्ञाक अनुसार अपना परिवार केँ बचयबाक लेल एकटा जहाज बनौलनि। ओ अपन विश्वास द्वारा संसार केँ दोषी ठहरौलनि और ओहि धार्मिकताक उत्तराधिकारी बनलाह जे विश्वास पर आधारित अछि। 8 विश्वासेक कारणेँ अब्राहम परमेश्वरक आज्ञा मानलनि जखन परमेश्वर हुनका ओहि देश मे जयबाक लेल बजौलथिन जे देश बाद मे हुनका उत्तराधिकार मे भेटऽ वला छलनि। ओ इहो नहि जानि जे हम कतऽ जा रहल छी विदा भऽ गेलाह। 9 जाहि देशक बारे मे परमेश्वर हुनका वचन देने छलाह, ताहि देश मे ओ विश्वासेक कारणेँ परदेशी भऽ कऽ वास कयलनि। ओ इसहाक आ याकूबक संग, जिनका सभ केँ परमेश्वर सेहो वैह वचन देलनि, तम्बू मे रहलाह। 10 कारण, ओ ओहि नगरक बाट तकैत छलाह जे कहियो नहि हटऽ वला अछि, जकर रचनिहार आ बनौनिहार परमेश्वर छथि। 11 विश्वासेक कारणेँ अब्राहमक स्त्री, सारा, अवस्था ढरि गेलाक बादो गर्भधारण करबाक सामर्थ्य पौलनि, कारण ओ मानलनि जे वचन देबऽ वला परमेश्वर विश्वासयोग्य छथि। 12 एहि तरहेँ एके पुरुष सँ जे मरणासन्न छलाह, अर्थात् अब्राहम सँ, आकाशक तरेगन जकाँ असंख्य और समुद्र-कातक बालु जकाँ अनगनित वंशज उत्पन्न भेल। 13 जाहि बात सभक बारे मे परमेश्वर वचन देने छलाह, से बात सभ बिनु पौने ई सभ लोक विश्वास करितहि मरलाह मुदा ओहि बात सभ केँ दूरे सँ देखि आनन्दित छलाह। ई सभ खुलि कऽ मानि लेलनि जे, “ई संसार हमरा सभक वास्तविक घर नहि अछि; हम सभ एतऽ परदेशी भऽ रहि रहल छी।” 14 जे केओ एहन बात कहैत अछि से स्पष्ट देखबैत अछि जे ओ एक एहन देशक बाट ताकि रहल अछि जे ओकर अपन होइक। 15 ओ सभ ओहि देशक सम्बन्ध मे नहि सोचैत छलाह जाहि देश सँ ओ सभ निकलल छलाह, कारण जँ से बात रहैत तँ ओतऽ घूमि कऽ फेर जा सकैत छलाह। 16 मुदा नहि। ओ सभ ताहि सँ उत्तम एक देश, अर्थात् “स्वर्ग-देश”, मे पहुँचबाक अभिलाषी छलाह। एहि कारणेँ परमेश्वर हुनका सभक परमेश्वर कहयबा मे कोनो संकोच नहि मानैत छथि। ओ तँ हुनका सभक लेल एक नगर तैयार कऽ लेने छथि। 17 परमेश्वर जखन अब्राहम सँ परीक्षा लेलनि तखन अब्राहम विश्वासेक कारणेँ परमेश्वरक आज्ञा मानि इसहाक केँ हुनका अर्पित कयलनि। परमेश्वर जिनका वचन देने छलाह से अपन एकमात्र पुत्र इसहाक केँ वेदी पर बलि चढ़यबाक लेल तैयार भेलाह, 18 जखन कि परमेश्वर हुनका ई कहने छलथिन जे, “इसहाके सँ उत्पन्न वंशज तोहर वंश मानल जयतह।” 19 अब्राहम ई मानैत छलाह जे परमेश्वर मृत्युओ मे सँ लोक केँ जीवित कऽ देबऽ मे सामर्थी छथि और एक अर्थे ओ इसहाक केँ मृत्यु मे सँ फेर पाबिओ लेलनि। 20 विश्वासेक कारणेँ इसहाक अपन पुत्र सभ याकूब आ एसाव केँ भविष्यक सम्बन्ध मे आशीर्वाद देलथिन। 21 विश्वासेक कारणेँ याकूब अपन अन्तिम समय मे यूसुफक दूनू पुत्र, अर्थात् अपन पोता सभ केँ एक-एक कऽ आशीर्वाद देलथिन और अपन लाठीक सहारा लैत झुकि कऽ परमेश्वरक आराधना कयलनि। 22 विश्वासेक कारणेँ यूसुफ अपन जीवनक अन्तिम समय मे इस्राएली समाजक जे मिस्र देश सँ भविष्य मे होमऽ वला प्रस्थानक बात छल तकर चर्चा कऽ ई आदेश देलनि जे “परमेश्वर अवश्य अहाँ सभ केँ बचौताह। तहिया अहाँ सभ निश्चित हमर शरीरक हड्डी एहि देश सँ अपना संग लऽ जायब।” 23 विश्वासेक कारणेँ जखन मूसाक जन्म भेलनि तखन हुनकर माय-बाबू ई देखि जे ई एक विशेष बच्चा अछि, राजाक आज्ञा सँ भयभीत नहि भऽ कऽ हुनका तीन मास धरि नुका कऽ रखलनि। 24 विश्वासेक कारणेँ मूसा नमहर भेला पर राजा फरओक नाति कहायब स्वीकार नहि कयलनि। 25 ओ पापक क्षणिक सुख भोगबाक बदला मे परमेश्वरक प्रजाक संग अत्याचार सहनाइ चुनलनि। 26 ओ मिस्र देशक सम्पूर्ण धन-सम्पत्तिक अपेक्षा आबऽ वला उद्धारकर्ता-मसीहक लेल निन्दा सहब अधिक बहुमूल्य बुझलनि, कारण हुनकर नजरि भविष्य मे भेटऽ वला इनाम पर टिकल रहनि। 27 राजाक क्रोध सँ भयभीत नहि भऽ ओ विश्वासेक कारणेँ मिस्र देश छोड़ि देलनि। जेना ओ अदृश्य परमेश्वर केँ देखैत होथि तेना दृढ़ बनल रहलाह। 28 विश्वासेक कारणेँ ओ फसह-पाबनि स्थापित कयलनि और केबाड़क चौकठि पर खून लगौलनि, जाहि सँ जेठ सन्तान केँ विनाश करऽ वला दूत इस्राएली सभ पर अपन हाथ नहि बढ़बथि। 29 विश्वासेक कारणेँ इस्राएली सभ लाल सागर केँ तेना पार कयलक जेना ओ सुखल भूमि होइक, मुदा जखन मिस्री लोक ओहिना करऽ चाहलक तँ ओ सभ लाल सागरक पानि मे डुबि कऽ मरि गेल। 30 विश्वासेक कारणेँ यरीहो नगर केँ चारू कात सँ घेरऽ वला देवाल ढहि गेल जखन इस्राएली लोक सभ सात दिन धरि ओकर परिक्रमा कयलक। 31 विश्वासेक कारणेँ राहाब नामक वेश्या परमेश्वरक आज्ञा नहि मानऽ वला यरीहो नगरक अन्य लोक सभक संग नष्ट नहि कयल गेलीह, कारण ओ इस्राएली भेदिया सभ केँ दुश्मन नहि मानि स्वागत-सत्कार कयलनि। 32 एहि सँ बेसी हम आओर की कहू? गिदोन, बाराक, शिमशोन, यिप्ताह, दाऊद, शमूएल आ परमेश्वरक प्रवक्ता सभक चर्चा करबाक एखन समय नहि अछि। 33 ई सभ विश्वासे द्वारा राज्य सभ केँ अपन अधीन कयलनि, न्यायक संग शासन कयलनि, ओ बात सभ प्राप्त कयलनि जाहि बातक सम्बन्ध मे परमेश्वर वचन देने छलाह। ई सभ सिंह सभक मुँह बन्द कऽ, 34 धधकैत आगि केँ मिझा कऽ आ तरुआरिक धार सँ बाँचि कऽ सुरक्षित रहलाह। ई सभ निर्बलता मे बलवन्त कयल गेलाह और युद्ध मे सामर्थी भऽ आन-आन देशक सेना सभ केँ भगौलनि। 35 स्त्रीगण सभ अपन प्रिय लोक केँ मृत्यु सँ फेर जीवित पौलनि। किछु लोक बचाओल जयबाक बात अस्वीकार कऽ यातनापूर्ण मृत्यु सहब चुनलनि जाहि सँ एहि पृथ्वी परक जीवन सँ उत्तम जीवनक लेल जिआओल जाइ। 36 परीक्षा सहैत किछु लोक केँ उपहासक पात्र बनऽ पड़ल, कोड़ाक मारि खाय पड़ल, और जंजीर सँ बन्हा कऽ जहल मे रहऽ पड़ल। 37 किछु लोक केँ पथरबाहि कऽ कऽ मारल गेलनि। किछु केँ आरी सँ चीरि कऽ दू फाँक कऽ देल गेलनि। किछु लोक केँ तरुआरि सँ वध कयल गेलनि। किछु लोक गरीबी, अत्याचार आ दुर्व्यवहार सहैत भेँड़ा और बकरीक छाल ओढ़ने घुमैत छलाह। 38 संसार हुनका सभक जोगरक नहि छल। हुनका सभ केँ निर्जन क्षेत्र मे, पहाड़ पर, गुफा मे और खधिया मे शरण लेबऽ पड़लनि। 39 विश्वासेक कारणेँ एहि सभ लोक सँ परमेश्वर प्रसन्न भेलाह, मुदा तैयो हिनका सभ केँ ओ बात सभ नहि भेटलनि जाहि सम्बन्ध मे परमेश्वर वचन देने छलथिन। 40 कारण, परमेश्वर अपना सभक लेल एहि सँ उत्तम एक योजना बनौने छलाह, आ से ई अछि जे, मात्र अपना सभक संग हुनका सभ केँ पूर्ण सिद्धता भेटतनि।
Hebrews 12
1 तेँ जखन गवाही देबऽ वला सभक एहन विशाल समूह सँ अपना सभ घेरल छी तँ अबैत जाउ, अपना सभ प्रत्येक विघ्न-वाधा उतारि कऽ फेकि दी, आ पापो, जे अपना सभ केँ तुरत्ते ओझरबैत अछि, आ ई दौड़, जाहि मे अपना सभ केँ दौड़बाक अछि, नहि छोड़ि धैर्यपूर्बक अन्त तक दौड़ी। 2 अपन नजरि अपना सभक विश्वास केँ शुरुआत आ सिद्ध कयनिहार यीशु पर राखी जे सामने राखल आनन्दक कारणेँ क्रूसक कलंक पर ध्यान नहि दऽ तकर दुःख सहलनि आ आब परमेश्वरक सिंहासनक दहिना कात बैसल छथि। 3 ओ जे पापी सभक हाथ सँ कतेक घोर विरोध सहलनि तिनका पर ध्यान दिअ, जाहि सँ एना नहि होअय जे अहाँ सभ थाकि कऽ हिम्मत हारी। 4 पाप सँ संघर्ष करैत अहाँ सभ केँ एखन तक अपन खून नहि बहाबऽ पड़ल अछि। 5 की अहाँ सभ धर्मशास्त्रक ई उपदेश बिसरि गेलहुँ जाहि मे अहाँ सभ केँ पुत्र कहि कऽ सम्बोधन कयल गेल अछि?— “हे हमर पुत्र, प्रभुक सजाय केँ तुच्छ नहि मानह, और जखन ओ तोरा कोनो गलती देखा कऽ डँटैत छथुन 2 तँ हिम्मत नहि हारह। 6 कारण, जकरा सँ प्रभु प्रेम करैत छथि तकरा ओ सजाय दऽ कऽ सुधारैत छथिन, 2 जकरा ओ पुत्र मानैत छथि तकरा ओ कोड़ा लगबैत छथिन।” 7 कष्ट केँ ई बुझि कऽ सहि लिअ जे परमेश्वर एहि द्वारा हमरा सुधारि रहल छथि। कारण ओ अहाँ केँ पुत्र मानि अहाँक संग पिता जकाँ व्यवहार कऽ रहल छथि। की कोनो एहन पुत्र अछि जकर पिता ओकरा सजाय दऽ कऽ नहि सुधारैत होइक? 8 जँ अहाँ सभ केँ सुधारल नहि जाइत अछि जखन की सभ बेटा केँ सुधारल जाइत छैक तँ अहाँ सभ पारिवारिक-पुत्र नहि, अनजनुआ-जन्मल पुत्र सभ छी। 9 एतबे नहि, जखन शारीरिक पिता अपना सभ केँ सजाय दैत छलाह आ ताहि लेल अपना सभ हुनका सभक आदर करैत छलहुँ तँ ओहि सँ बढ़ि कऽ अपन आत्मिक पिताक अधीन मे रहनाइ अपना सभ किएक नहि स्वीकार करी जाहि सँ जीवन पाबी? 10 ओ सभ सीमित समयक लेल जहिना अपना बुद्धिक अनुसार ठीक बुझैत छलाह, तहिना अपना सभ केँ सजाय देलनि, मुदा परमेश्वर ई जानि जे अपना सभक कल्याणक लेल केहन सजाय ठीक होयत अपना सभ केँ सुधारैत छथि जाहि सँ ओ जहिना पवित्र छथि, तहिना अपनो सभ पवित्र बनी। 11 जखन कोनो तरहक सजाय ककरो भेटि रहल छैक तँ ताहि समय मे ओ ओकरा सुखदायक नहि, दुःखदायक लगैत छैक, मुदा बाद मे, तकरा द्वारा सुधारल गेलाक बाद, ओकर परिणाम एक धार्मिक आ शान्तिपूर्ण जीवन होइत अछि। 12 तेँ थाकल हाथ आ कमजोर ठेहुन केँ मजगूत बनाउ। 13 और “अपना लेल सोझ रस्ता बनाउ” जाहि सँ नाङड़क पयर उखड़ैक नहि, बल्कि स्वस्थ भऽ जाइक। 14 सभक संग मेल-मिलाप सँ रहबाक लेल आ पवित्र जीवन बितयबाक लेल पूरा मोन सँ प्रयत्न करू, कारण, पवित्रताक बिना केओ परमेश्वर केँ नहि देखऽ पाओत। 15 सावधान रहू जाहि सँ अहाँ सभ मे सँ केओ परमेश्वरक कृपा सँ वंचित नहि रही, और जाहि सँ एना नहि होअय जे ककरो मोन मे ईर्ष्याक बीया जनमि कऽ कष्टक कारण बनय आ ओकर विष बहुतो केँ दुषित करय। 16 अहाँ सभ मे सँ केओ ककरो संग अनैतिक शारीरिक सम्बन्ध नहि राखू आ ने एसाव जकाँ परमेश्वरक डर नहि मानऽ वला होउ जे एक साँझक भोजनक बदला मे अपन जेठ सन्तान वला अधिकार बेचि देलनि। 17 अहाँ सभ जनैत छी जे बाद मे जखन ओ अपन पिताक आशीर्वाद प्राप्त करऽ चाहैत छलाह तँ हुनका अस्वीकार कयल गेलनि। नोरो बहा-बहा कऽ विनती कयलनि मुदा हुनका अपन पहिल निर्णय बदलबाक अवसर नहि भेटलनि। 18 अहाँ सभ पूर्वज सभ जकाँ ओहि सीनय पहाड़ लग नहि आयल छी जकरा छुअल जा सकैत अछि, जाहिठाम धधकैत आगि, कारी मेघ, घोर अन्हार, भयंकर अन्हड़-बिहारि, 19 आ धुतहूक आवाज छल, आ जाहिठाम एक स्वर एहन बात कहैत सुनाइ दैत छल जकरा सुनि लोक सभ विनती करऽ लागल जे ओ फेर ओकरा सभ केँ नहि सुनाइ दैक। 20 कारण, ओकरा सभ केँ ओहि स्वरक ई आज्ञा बरदास्त नहि भेलैक जे, “जँ मालो-जाल पहाड़ मे भिड़त तँ ओकरा पथरबाहि कऽ कऽ मारि देल जाय।” 21 ओ दृश्य ततेक भयानक छल जे मूसो कहलनि, “हम डर सँ थर-थर कँपैत छी।” 22 अहाँ सभ ओतऽ नहि, बल्कि सियोन नामक पहाड़ जे स्वर्गिक यरूशलेम अछि, अर्थात् जीवित परमेश्वरक नगर लग आयल छी, जतऽ खुशीक उत्सव मनाबऽ वला लाखो-लाख स्वर्गदूतक सम्मेलन अछि। 23 जतऽ ओ मण्डली अछि, जकर प्रत्येक सदस्य जेठ सन्तान मानल जाइत अछि आ जकरा सभक नाम स्वर्ग मे लिखल गेल अछि ततऽ आयल छी। जतऽ सभक न्यायाधीश परमेश्वर छथि आ जतऽ सिद्ध कयल गेल धार्मिक लोक सभक आत्मा अछि ततऽ आयल छी। 24 अहाँ सभ यीशु लग आयल छी, जे परमेश्वर आ हुनकर लोकक बीच नव सम्बन्धक मध्यस्थ छथि, जिनकर छिटल गेल खून हाबिलक खूनक अपेक्षा कतेक उत्तम बात कहैत अछि। 25 सावधान रहू! जे बाजि रहल छथि तिनकर आज्ञा केँ अस्वीकार नहि करू। कारण, जे लोक सभ पृथ्वी पर सँ चेतावनी देनिहारक बात नहि सुनलक से जखन नहि बाँचि सकल, तखन अपना सभ जँ स्वर्ग सँ चेतावनी देनिहारक बात नहि सुनब तँ कोना बाँचब? 26 ओहि समय हुनकर स्वर पृथ्वी केँ डोला देलक मुदा आब ओ ई वचन देलनि जे, “हम एक बेर आरो पृथ्विए नहि, बल्कि आकाशो डोला देब।” 27 हुनकर “एक बेर आरो” कहला सँ ई स्पष्ट कयल गेल जे डोलऽ वला वस्तु, अर्थात् सृष्टि कयल वस्तु, हटाओल जायत जाहि सँ जे नहि डोलाओल जा सकैत अछि सैहटा रहि जायत। 28 तेँ जखन अपना सभ केँ एहन राज्य भेटि रहल अछि जे अटल अछि तँ अबैत जाउ, अपना सभ परमेश्वरक धन्यवाद करैत श्रद्धा आ भयक संग हुनकर एहन आराधना करी जे हुनका ग्रहणयोग्य होनि। 29 कारण, “अपना सभक परमेश्वर भस्म करऽ वला आगि छथि।”
Hebrews 13
1 अहाँ सभ एक-दोसर केँ अपन लोक मानि प्रेम करैत रहू। 2 अनचिन्हारो सभक अतिथि-सत्कार कयनाइ नहि बिसरू, कारण, एहि तरहेँ किछु लोक बिनु जनने स्वर्गदूत सभक सेवा-सत्कार कयने छथि। 3 जहल मे राखल लोक सभक ओहिना सुधि लिअ जेना अहाँ अपने ओकरा संग जहल मे राखल होइ। जे सभ सताओल जाइत अछि तकरो सभ पर ध्यान दिअ कारण, अहूँ सभ ओकरे सभ जकाँ हाड़-माँसुक छी। 4 सभ केओ विवाह-बन्धन केँ आदरक दृष्टि सँ देखथि। वैवाहिक सम्बन्ध दुषित नहि कयल जाय कारण, जे अनैतिक सम्बन्ध रखैत अछि, चाहे ओ विवाहित होअय वा अविवाहित, परमेश्वर तकरा दण्ड देताह। 5 अहाँ सभ धनक लोभ सँ मुक्त रहू। जे किछु अहाँ लग अछि ताहि सँ सन्तुष्ट रहू, कारण परमेश्वर कहने छथि, “हम तोहर संग कहियो नहि छोड़बह 2 कहियो तोरा नहि त्यागबह।” 6 तेँ अपना सभ साहसक संग कहैत छी, “प्रभु हमर सहायता कयनिहार छथि, हम कोनो बात सँ नहि डेरायब। 2 मनुष्य हमरा करत की?” 7 अहाँ सभ अगुआ सभक ओहि पहिल समूहक स्मरण करू जे सभ अहाँ सभ केँ परमेश्वरक वचन सुनौलनि। हुनका सभक जीवन-शैली आ तकर परिणाम की भेल ताहि पर विचार करू। जाहि तरहेँ ओ सभ परमेश्वर पर भरोसा रखलनि, ताही तरहेँ अहूँ सभ हुनका पर भरोसा राखू। 8 यीशु मसीह काल्हि, आइ आ अनन्त काल तक एक समान छथि। 9 अनेक प्रकारक विचित्र शिक्षाक फेरी मे नहि पड़ू। नीक ई अछि जे अपना सभ अपन हृदय केँ परमेश्वरक कृपा सँ बलगर बनाबी, नहि कि खान-पान सम्बन्धी नियम सभ सँ, किएक तँ ओहन नियम मानऽ वला लोक सभ केँ कहियो ओहि सँ कोनो लाभ नहि होइत छैक। 10 अपना सभ केँ एक वेदी अछि जाहि पर एहन बलि चढ़ाओल गेल छथि जाहि मे भाग लेबाक अधिकार तकरा सभ केँ नहि छैक जे सभ एखनो मूसाक धर्म-नियम मानि मिलाप-मण्डप मे सेवा-काज करैत अछि। 11 महापुरोहित बलिपशु सभक खून पापक प्रायश्चित्तक लेल परमपवित्र स्थान मे लऽ जाइत छथि, मुदा ओहि पशु सभक लास बस्ती सँ बाहर जराओल जाइत अछि। 12 तहिना यीशु सेहो अपना खून द्वारा लोक सभ केँ पवित्र करबाक लेल नगरक छहरदेवाली सँ बाहरे दुःख भोगलनि। 13 तेँ अपनो सभ हुनका संग कयल गेल अपमान अपना पर स्वीकार कऽ कऽ हुनका लग, मानू बस्ती सँ बाहर, चली। 14 कारण, एहि पृथ्वी पर अपना सभक कोनो स्थायी नगर नहि अछि, बल्कि अपना सभ ओहि नगरक बाट तकैत छी जे भविष्य मे आबऽ वला अछि। 15 तेँ अपना सभ यीशुक माध्यम सँ परमेश्वर केँ स्तुति-बलिदान सदत चढ़बैत रही, अर्थात् मुँह सँ हुनकर नामक गुणगान रूपी चढ़ौना। 16 आ तकरा संग अहाँ सभ भलाइक काज कयनाइ आ अपन चीज-वस्तु सँ दोसराक सहायता कयनाइ नहि बिसरू, कारण एहन बलिदान सँ परमेश्वर प्रसन्न होइत छथि। 17 अहाँ सभ अपन अगुआ सभक आज्ञा मानू आ हुनका सभक अधीन मे रहू। कारण, अहाँ सभक लेल लेखा देबऽ पड़तनि से जानि हुनका सभ केँ दिन-राति अहाँ सभक आत्मिक कल्याणक चिन्ता रहैत छनि। हुनका सभक अधीन मे रहू, जाहि सँ ओ सभ अपन कर्तव्य आनन्दक संग पूरा कऽ सकथि, नहि कि दुःखक संग, किएक तँ ओहि सँ अहाँ सभ केँ कोनो लाभ नहि होइत। 18 हमरा सभक लेल प्रार्थना करैत रहू, कारण, हम सभ अपन मोन शुद्ध बुझैत छी। हम सभ हर बात मे वैह करऽ चाहैत छी जे सही अछि। 19 हम जल्दिए अहाँ सभक बीच फेर आबि सकी, ताहि लेल प्रार्थना करबाक लेल हम विशेष रूप सँ आग्रह करैत छी। 20 शान्ति देबऽ वला परमेश्वर अहाँ सभ केँ सभ प्रकारक नीक गुण सँ सम्पन्न करथि जाहि सँ अहाँ सभ हुनकर इच्छा पूरा कऽ सकियनि। ओ तँ वैह छथि जे भेँड़ा सभक ओहि महान् चरबाह केँ, अर्थात् अपना सभक प्रभु यीशु केँ, हुनकर बहाओल खूनक आधार पर मृत्यु सँ फेर जिऔलथिन और ओहि खून द्वारा अपना लोकक संग अनन्त कालीन विशेष सम्बन्ध स्थापित कयलनि। जाहि काज सँ हुनका प्रसन्नता भेटैत छनि तकरा ओ यीशु मसीहक माध्यम सँ अपना सभ मे सम्पन्न करथि। यीशु मसीहक गुणगान अनन्त काल धरि होनि! आमीन। 22 यौ भाइ लोकनि, अहाँ सभ हमर एहि उपदेश पर धैर्यपूर्बक ध्यान दिअ, से हमर आग्रह अछि, कारण, हम अहाँ सभ केँ एक छोटेटा पत्र लिखलहुँ। 23 एकटा ई समाचार सुनबैत छी जे अपना सभक भाय तिमुथियुस केँ जहल सँ छोड़ि देल गेलनि। ओ जँ जल्दी एतऽ पहुँचताह तँ हम हुनका संग लऽ कऽ अहाँ सभ सँ भेँट करबाक लेल आयब। 24 अहाँ सभ अपन अगुआ लोकनि आ प्रभुक सभ लोक केँ हमरा सभक नमस्कार कहिऔन। इटली देशक भाय सभ सेहो अहाँ सभ केँ अपन नमस्कार पठबैत छथि। 25 अहाँ सभ गोटे पर परमेश्वरक कृपा बनल रहय। आमीन।


c: text/html

text:
कथा
– अंजू झा
कमलकांत बाबू विनम्र स्वभाव के अपन माटि-पानि सं जुड़ल उच्च सरकारी अधिकारी छैथ। परिवार में पत्नी शोभा आ एकमात्र संतान किसलय छथिन। किसलय एखन अविवाहित छथिन। चार्टर्ड अकाउंटेंट किसलय लेल दिन-राति विवाहक लेल अनेकों प्रस्ताव अबैत छैन। लेकिन कमलकांत बाबू मोनेमोन अपन मित्र के सुंदर, मेधावी, शालीन हंसमुख मिलनसार स्वभाव के बेटी संग पुत्र के विवाह तय केने छैथ। कनियां के सेहो बुझल छैन।
एक दिन कमलकांत बाबू बालकनी में बैसल चाय पिबै छलाह। पत्नी शोभा कतौ बाहर सं एलखिन तऽ कमलकांत बाबू देखते प्रसन्न होइत बजला, वाह! आई तऽ आहांक अपन संस्कृति संग लगाव, दहेज़ पर जे भाषण छल ओ, ओहो, ओ पुछू नै, हमरा तऽ आहांक एहेन नीक विचार जे दहेज़ अभिशाप अछि, घर में लक्ष्मीरूपा पुतौह लाउ नै कि दौलतरूपी लक्ष्मी के पाछाँ भागू, सुनि कऽ आइ कतेक प्रसन्नता भेल तकर बखान नञिं कऽ सकै छी। ई सब फोन पर नै सुनि काश हम आहां के संग रहितौं। पत्नी हम्म कहैत घरक भीतर गेली आ कपड़ा बदैल बाहर एली। नोकर चाह लऽकऽ एलैन। चाह पिबैत पति सं पुछलैथ जे राकेश जी के फोन आयल छल परसू अपन बेटी वैभवी संग किसलय के विवाह तय करै लेल एताह। कमलकांत बाबू आश्चर्य सं पत्नी के देखैत बजलाह ऐं यै हम जखन किसलय के विवाह अपन लंगोटिया मित्र दीनबंधू के बेटी किशोरी सं करब तय केने छी तखन बीच में ई राकेश जी कतय सं एलाह।
“What nonsense! what do you mean कतय सं एलाह?”
“देखू अपन भाषा में बात करू हम कतेको बेर मना केने छी हमरा संग अंग्रेजी में गिटिर पिटिर नै करू। एखने आहाँ सोसायटी के पार्टी में सभ्यता संस्कृति पर भाषण दै छलौं, दहेज़ समाजिक अभिशाप अछि तकर डंका पिटै छलौं आ घर अबिते अपन गिटिर पिटिर चालू? आहाँ की कहऽ चाहै छी खुइल कऽ अपन भाषा में कहू।”
शोभा बजली, “देखू हम किसलय के जिंदगी खराब नै करबै। आहाँक दोस्त, ओ दीनहीन, जे पचास गज जमीन के घर में पाँच गोटा रहैया ओतय किन्नहु नै करबय। दाय के जे किछु छैन से खोइंछे में बला बात! हमर की प्रतिष्ठा रहत अहि कुटमैती सऽ? कहि देलौं नै त नै। हम अपन हैसियत प्रतिष्ठा के ख्याल रखैत राकेश जी के एकलौती बेटी के पुतौह बनायब। सोचियौ पाँच हजार स्क्वैर फीट में त खाली बंगला छै आर संपत्ति के त छोड़ू। हमर बेटा के जिंदगी भरिक परेशानी खत्म। यौ आहां बुते त कहियो एहन कुटुम नै भेटतै, ओतऽ सोसायटी सब में हमर समाजसेवी विचार के चर्चा अइ, जाहि कारण सामने सं ई रिश्ता भेटल।”
लेकिन कमलकांत बाबू जिद्द पकैड़ लेला जे किछु भऽ जाय हम संपत्ति के लालच में बेटा के विवाह नै करब। हम किशोरी के पुतौह मानने छी आ सैह हैत। हाँ नै पर दुनू प्राणीक बीच बहस होमय लागल।माता पिता के बीच भेल सब बात किसलय घर में ठाढ़ भऽ सुनलैथ। अपना कक्ष में आबि कऽ किछु बात सोचला फेर अपना एकटा मित्र संग फोन पर किछु बात केला। अगिला दिन किसलय सैर करै के लेल बाहर गेला कनि काल बाद हुनकर मित्र के फोन कमलकांत जी के एलैन जे दुनू गोटे के नजदीक के मंदिर में किसलय बजा रहल छैथ। जखन दुनू प्राणी मंदिर पहूंचलैन तऽ ओतय के नज़ारा देख छुब्ध भऽ गेला। ओतय दीनबंधु अपन बेटी संग सपरिवार, किसलय वरक लिवास में, मंदिर में विवाह के पूरा इंतजाम देख दंग रहि गेला। शोभा तमकैत बेटा के पुछलैन जे ई सब की छै? हम आहाँक भलाई लेल बड्ड पैघ घरक बेटी के तकने छी। किसलय माँ के पकड़ि शांत करबैत कहलैन जे देखू हम आहाँ दुनू में सं किनको एकगोटा के पसंद सं विवाह कऽ सकै छी। तऽ कियैक ने हम ओहि लड़की सं विवाह करी जाहि में हमर भलाई के संग आहूँ सभक मान सम्मान बढ़ै। माँ! राकेश जी के बेटी अपना संग दौलत जरूर लऽ कऽ एती, लेकिन जे आदर मान आहाँ के किशोरी आ हिनक परिवार सं भेटत ओ कहियो राकेश जी नै देता। एकर इतर माँ हमरा अपना पर भरोसा अछि हम राकेश जी के द्वारा देल संपत्ति अर्जित कऽ लेब लेकिन किशोरी वला संस्कार वैभवी में हेतैन की नञिं तकर कोनो साक्ष्य नहिं। भले किशोरी संपत्ति संग नहिं अनती लेकिन कि हिनक शिक्षा, संस्कार आ शालीनता के कोनो मोल नहिं?? ई #दहेज़_अनमोल
अछि माँ #अनमोल
अछि।
आहाँ दुनू गोटे के पसंद पर बहुत सोचला के बाद हम आइ किशोरी संग विवाह करै लेल दीनबंधु जी ओतय आयल छलौं लेकिन हिनकर सबके विचार जे बिना आंहाँक सहमति सं विवाह उचित नञिं। तैं आहाँ सबके बजेलौं। माँ, अहि विवाह सं आहाँक प्रतिष्ठा बढ़त। माँ, समाज के लेल आहाँ उदाहरण हैब। आब कहू आहाँके कि निर्णय??
शोभा जी कनि देर सोचलैथ आ आगू बढ़ि किशोरी के माँ के हाथ पकड़ि बजली आइ के बाद हमरा पुतौह पर अपन हक नै देखायब। ई बात सुनिते ओतय उपस्थित सब जन हँसय लगलाह।

robotstxt: allowed

filter: keep


text:
गौर नगरपालिका
गौरमा रेडियो राजदेवी एफ.एम., रेडियो बोर्डर, रेडियो संस्कृति एफ.एम. र रौतहट एफएम गरी चार सामुदायिक रेडियो स्टेशन छन् । गौरमा एक चलचित्र हल शान्ता चलचित्र भवन अछि।
गरुडा नगरपालिका
गरुडा नगरपालिका नेपालक मध्यमाञ्चल विकास क्षेत्र अन्तर्गत नारायणी अञ्चलक प रौतहट जिलाम अवस्थित एक नगरपालिका छी। स्थानीय विकास मन्त्रालय थप ६१ टा नयाँ नगरपालिका रौतहट जिलाम गरुडा बैरीया, महम्मदपुर, पोठीयाही, गेडही गुठी, मलाही, बसविट्टी जिगडीया आर जयनगर ७ गाउँ विकास समितिसभक समेटक गरुडा नगरपालिका घोषणा भेल अछि। गरुडा नगरपालिकाक केन्द्र साविक गरुडा बैरीया बजार रहल छेलाह। नगरपालिकाक घोषणा आर क्षेत्रविस्तारसँग मुलुकम १ महानगरपालिका, ११ उपमहानगरपालिका, १ सय ७९ नगरपालिका आर ३ हजार २ सय ७८ गाविस कायम भेल अछि। नयाँ नगरपालिका थपिक नेपालक सहरी जनसंख्याक प्रतिशत ३६ दशमलव ८ पुगल मन्त्रालय जनाउने अछि ।
बागमती गाउँपालिका
बागमती गाउँपालिका मकवानपुर जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद मकवानपुर जिलामे साविकक राईगाउँ, फाफरबारी आ बेतिनि गाउँ विकास समितिसभके मिलाए बागमती गाउँपालिका बनाएल गेल अछि । बागमती गाउँपालिकाक कूल क्षेत्रफल ३११.७९ वर्गकिलोमिटर रहल अछि । ई गाउँपालिका ९ वडामे विभाजन कएल गेल अछि । ई गाउँपालिकको कूल जनसङ्ख्या ३०,४९५ रहल अछि । ई गाउँपालिकाक सिमाना पूर्वमे सिन्धुली जिला, पश्चिममे बकैया गाउँपालिका, उत्तरमे ललितपुर जिला आ काभ्रेपलाञ्चोक जिला आ दक्षिणमे बकैया गाउँपालिका आ रौतहट जिला धरि फैलल अछि ।
बकैया गाउँपालिका
बकैया गाउँपालिका मकवानपुर जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद मकवानपुर जिलामे साविकक धियाल, छतिवन, शिखरपुर, मन्थली आ ठिंगन गाउँ विकास समितिसभके मिलाए बकैया गाउँपालिका बनाएल गेल अछि । बकैया गाउँपालिकाक कूल क्षेत्रफल ३९३.७५ वर्गकिलोमिटर रहल अछि । ई गाउँपालिका १२ वडामे विभाजन कएल गेल अछि । ई गाउँपालिकको कूल जनसङ्ख्या ३९,६२० रहल अछि । ई गाउँपालिकाक सिमाना पूर्वमे बागमती गाउँपालिका, पश्चिममे हेटौंडा उपमहानगरपालिका आ मकवानपुरगढी गाउँपालिका, उत्तरमे भीमफेदी गाउँपालिका आ ललितपुर जिला आ दक्षिणमे रौतहट जिला आ बारा जिला ...
चन्द्रपुर नगरपालिका
मध्य नेपालक रौतहट जिलामे रहल चन्द्रपुर नगरपालिका द्रुततर गतिमे बैढरहल नगर छी । चन्द्रनिगाहपुर बजार रहल ठामक केन्द्र बनाएल गेल अछि ।ई नगरपालिका २०६८ साउन १ सँ लागू होए लेल बनाएल गेल मुदा कार्यन्वयनमे हाल जेठ ४,२०७१ सँ आएल अछि । एकरा नगरपालिका घोषणा करैत बेरमे चन्द्रनिगाहपुर,जुडिबेला,पौराही,सन्तपूर मटिऔन आर डुमरीया मटिऔन गाउँ विकास समितिसभ समावेश कएल गेल अछि । आर्थिक वर्ष २०६८/६९क बजेटमार्फत् मुलुकमे ४१ नयाँ नगरपालिका थपैत कटारी सहो नगरपालिका बनल अछि । महानगरपालिका, उपमहानगरपालिका आर नगरपालिका करि आब मुलुमे कूल १३० भेल अछि तथा गाविसक संख्या ३ हजार ९ सय १५ सँ घैटक ३ हजार ६ सय ३३ भेल अछि ।
वलान-विहुल गाउँपालिका
वलान-विहुल गाउँपालिका सप्तरी जिलामे अवस्थित अछि । वि.सं. २०७४ सालमे सङ्घीय मामिला तथा स्थानीय विकास मन्त्रालयद्वारा ७५३ स्थानीय तह लागू करलाक बाद सप्तरी जिलामे साविकक रौतहट, रामनगर, मौवाहा, बेल्ही आ मलहनीयाँ गाउँ विकास समितिसभके मिलाए वलान-विहुल गाउँपालिका बनाएल गेल अछि । वलान-विहुल गाउँपालिकाक कूल क्षेत्रफल ३३.०४ वर्गकिलोमिटर रहल अछि । ई गाउँपालिका ६ वडामे विभाजन कएल गेल अछि । ई गाउँपालिकक कूल जनसङ्ख्या २६,०६८ रहल अछि । ई गाउँपालिकाक सिमाना पूर्वमे बोदेबरसाइन नगरपालिका, पश्चिममे सिराहा जिला, उत्तरमे सुरुङ्गा नगरपालिका तथा दक्षिणमे भारत रहल अछि ।
काँक्री
काँक्री नेपालक मध्यपश्चिमाञ्चल विकास क्षेत्रक राप्ती अञ्चल, रुकुम जिलामे अवस्थित एक गाउँ विकास समिति छी। सदरमुकाम खलंगासँ १८ कोष पूर्वमे रहल काँक्री गाविस सेहो एक छी। पहाडी भूगोलमे रहल काँक्री गाविस अपने ऐतिहासिक भौगोलिक धार्मिक राजनैतिक आर सामाजिक महत्व एवं विशेषता लेने अछी । ई गाविसक पूर्वमे वाग्लुङ जिला पश्चिममे रुकुमक मोरावाङ गाविस उत्तरमे कोल आर तकसेरा गाविस आर दक्षिणमे रोल्पा जिला परैत अछी। काँक्री गाविस राजनैतिक विभाजन अनुसार निर्वाचन क्षेत्र नम्बर १ आर इलाका नम्बर ५ मे अवस्थित मनोरम पहाडी गाविस छी। भौगोलीक अवस्थित अनुसार ई गाविस २८ डिग्री २९ मिनेट १५ सेकेण्ड सँ २८ डिग्री ३७ मिनेट ३ ...
ⓘ रौतहट जिला
रौतहट नेपालक मध्यमाञ्चल विकास क्षेत्र, नारायणी अञ्चलक दक्षिणपूर्वी तराई क्षेत्रमे अवस्थित जिला छी । ई जिलाक पूर्वमे सर्लाही, पश्चिममे बारा, उत्तरमे मकवानपुर आ दक्षिणमे भारतक बिहार राज्यक सितामढी आ पूर्वी चम्पारण जिला पडएत अछि । समुद्र सतहसँ १२२ मिटरसँ २४४ मिटरधरिक उचाईमे अवस्थित रौतहट जिलाक क्षेत्रफल १,१२६ वर्ग किलोमिटर अछि।)। रौतहट जिलाक सदरमुकाम गौर छी ।


text:
कला... साहित्य... नृत्य आओर संगीत के बढ़ावा देबय के क्षेत्र मे काज करय वाला एकटा संस्था अछि Arte Comunicarte. पेरिस...फ्रांसक ई संस्था समय-समय पर कलाकार सभ के सम्मानित सेहो करैत रहैत अछि.
नवका साल पर ई संस्था एक बेर फेर सं कलाकार सभ के सम्मानित करय जा रहल अछि. एहि के लेल पेंटिंग...संगीत... नृत्य ...साहित्य समेत कई वर्ग मे वोटिंग चलि
रहल अछि.
खुशी के बात ई अछि जे एहि मे एकटा कलाकार अपन मिथिलाक सेहो छथीह. पेंटिंग वर्ग मे श्वेता झा जीक तीनटा मधुबनी पेंटिंग एहि के लेल चुनल गेल छनि. आब ई पेंटिंग दुनिया भर मे मिथिलाक नाम रौशन करय ई अहांक हाथ मे अछि.
श्वेताक जीक मधुबनी पेंटिंग... मिथिला पेंटिंग एहि विश्वस्तरीय प्रतियोगिता मे अपन स्थान बना पाबय एकरा लेल अहां सभ के अपन अमूल्य वोट देबय के जरूरत अछि. अहांक एकटा वोट सं मिथिलाक नाम दुनिया भर मे जगमगाएत.
सिर्फ एक वोट केर बात नहि अछि. अगर अहांक एक वोट सं अपन मिथिला पेंटिंग चुनाएत अछि त दुनिया भर के लोक मिथिला पेंटिंग... मधुबनी पेंटिंग के बारे मे जानय के कोशिश करथिन्ह.
एहि के बारे मे जानय के कोशिश के क्रम मे कतेक लोक मधुबनी... मिथिलाक दौरा सेहो करि सकय छथि. पर्यटन के बढ़ावा मिलत. दुनिया भर के लोक सभ अहांक पेंटिंग खरीदताह. एहि सं स्थानीय कलाकार सभ के रोजगार मिलतन्हि.
कलाकार सभ के बनाएल पेंटिंग के लोक सभ खरीदताह त बेसि सं बेसि लोक एहि दिशा मे काज करय लेल प्रेरित होएताह. मिथिला पेंटिंग जे धीरे-धीरे दुनिया भर मे अपन नाम बनाबय के कोशिश मे लागय अछि... स्थापित होए के मौका मिलत.
फेर अहांक कोनो माई...बहिन...बेटी...बहू के ई अवार्ड मिलत त कतेक नीक लागत... मन गदगद भ जाएत. मिथिलाक लेल ई गर्व के बात होएत. बस अहां सभ अपन-अपन एक-एकटा वोट मिथिलाक नाम पर द दिऔ.
प्रतियोगिता बड़ कठिन अछि. भारत सं एहि के लेल 54 कलाकार मैदान मे छथिन्ह. हिनकर सभक 278 टा पेंटिंग प्रतियोगिता लेल चुनल गेल छनि. अहां सभ के जोर-शोर सं वोट करय पड़त तखने श्वेताजी जीत पएतीह.
श्वेताजी पिछला 20 साल सं मिथिला पेंटिंग सं जुड़ल छथीह. ओना हिनकर जन्म रांची मे भेल छनि मुदा श्वेता जी मंगरौनी गाम के छथिन्ह जेहि गाम के बारे मे कहल जाए अछि जे एहि गाम के मदन मोहन उपाध्याय जीक एतेक आध्यात्मिक शक्ति छलन्हि जे ओ नहैलाक बाद अपन धोती टांगय नहि छलखिन्ह बल्कि आकाश मे फेंक दैत छलखिन्ह. ओ ओतय सं सूखा क वापस आबि जाएत छल.
सासूर छनि करमौली आओर पिछला चारि साल सं सिंगापुर मे छथीह. सिंगापुर मे हिनकर मधुबनी पेंटिंग के कइटा प्रदर्शनी सेहो लागल छनि. श्वेताजी मिथिला पेंटिंग के दुनिया मे सभसं ऊपर स्थापित करय के कोशिश मे लागल छथीह.


text:
1 सुरेश (35 वर्ष).2 राजकुमार(42 वर्ष) .3 राजा (12 वर्ष)
स्त्री पात्र - बड़का गाम वाली (32-33 वर्षक)
दृश्य --1
(बाट पर एकटा छोट-छीन चाह-पानिक दोकान ; जाहि ठाम राजकुमार आ सुरेश ठाढ़ भ' चाह पीबि रहल छथि )
सुरेश:- रामकुमार भाइ सुनलहुँ जे अहाँकेँ तँ प्रमोशन भ' गेल अछि यौ
राम कुमार :- हँ हँ ठीके गप्प छै ई . आब तँ खाली साहेब संग कोनो मीटिंग मे जाउ नहि तँ ऑफिस मे दिन भरि बैसल रहू बस ,बाल श्रम मंत्रालय विभागमे आर काजे कोन छै तखन तँ झूठे सरकार ...छोरु ई सब अपन सुनाउ !
सुरेश :- धुर की कहु हम तँ परेशान छी अय प्राइवेट नोकरी सबसँ , आय एतय तँ काल्हि ओतय जतय कनी बेसी पाय दैत अछि ओतय चलि जायत छी .
ताहि परसँ ई महँगी
( तखने एकटा 12 बर्खक छौड़ा चाह लेने आबैत छै आ दुनु गोटेक हाथ मे चाह द' क' जाय लागैत अछि, की रामकुमार पुछैत छथि )
रामकुमार :- रौ रौ...कनी एम्हर सुन तँ
राजा:- की भेल मालिक पानि लेब की !
रामकुमार :- नहि-नहि. की नाम छौ तोहर ?
राजा:- लोक सब राजा कहै छै मालिक
रामकुमार :- कतेक पाय दैत छौ ई दोकान बला ?
राजा:- बारह सौ टाका आ दूनु सांझक भोजन.
रामकुमार :- हमरा घर मे काज करबें ! पन्द्रह सौ देबौ आ चारि बेर खाय लेल. बाज- चलबें ? ,आ काजो किछ नहि
(ताबत सुरेश पेपर देख' लागैत अछि )
राजा :- मालिक मुदा ई दोकन बला तँ नहि जाय देत !
रामकुमार :- राति मे भागि के बजरंगबली मन्दिर लग आबि जहियें हम ठाढ़ रहबौ.
राजा:- ठीक छै मालिक.
(राजा चलि जायत अछि आ सुरेश पेपर राखैत बाजैत छथि)
सुरेश :- ओहि बच्चासँ की गप्प करै छलहुँ ?
रामकुमार :- घर मे काज करबाक लेल एकटा आदमी के खगता छल ओहि बास्ते एकरा सँ गप्प करै छलहुँ.
सुरेश:-मुदा ई तँ बड़ बच्चा छै अखन, आ कानूनी रूपसँ सेहो ई गलत भेलै ने !
रामकुमार :- कोन कहै छै हमर साहेबक घरमे तँ एहि सँ छोट बच्चा काज करैत छै ; सरकार के नियम अपना जगह छै , ई सब काज नहि करतै तँ सरकार लोकक घर मे बर्तन धोय लेल एतै की ? चलू सांझ भ' गेलै
( नेपथ्य सँ मधुर संगीतक अवाजक संग रौशनी बन्द होयत अछि )
बड़का गाम वाली :- रौ छोड़ा झाड़ू लगा केँ ई सबटा कपडा साफ क' दिहैन आ सुन कल्हुकेँ जकाँ मैल लगले नहि छोड़ि दिहैन !
राजा:- चाची किछु खाय लेल दिअ ने ?
बड़का गाम वाली :- पहिने कपड़ा खीचि ले तखन राखल छौ ठूसि लिहें
राजकुमार :- रै छोड़ा हमर जुत्ता साफ केलें की ने ?
राजा:- नहि कखन करितहुँ हैया एखने क' दैत छी
राजकुमार :- तोरा tv देखबा सँ फुरसति रहतौ तखन ने जल्दी कर ?
(रामकुमार एना तमसायत छथि जेना राजा कतेक बड़का गलती क' देने होय , रामकुमार सोफा पर बसि रहैत छथि आ राजा जुत्ता पाॅलिस करय लागैत अछि )
रामकुमार :- सुनै छी यै जायत छी
(बड़का गाम वाली भीतरसँ आवाज दैत छथिन जे हम कहलौ से सब नेने आयब बिसरबै नहि )
पटाक्षेप
रामकुमार :- दिन मे रोशन फोन केने छल.
बड़कागाम वाली:- की कहैत छल ?
राम :- पाय पठाब' लेल .
बड़कागाम वाली:- कनिये दिन पहिने तँ पठेने छलियै !
रामकुमार :- हँ हँ से तँ बुझलिए , ओ कॉलेज मे कोनो फ्रेसर त्रेसर पार्टी छै ताहि कारण माँगलक , कोन कहै छै, पठा देबै
बड़कागाम वाली:- बुझु अँहा आ बुझत अँहा केँ दुलरवा बेटा , हम्मर की जायत !
( आ tv केँ तार छोड़ा राखि दैत छै )
बड़कागाम वाली :- हँ हँ तोरा नीक नीक भोजन चाही , तुं tv देखमे आ काज करै बेर तोरा नींद लागैत छौ आ आब तुं हमरा सब संगे घूम' लेल सेहो जेबे कहलकै जे । चुपचाप बर्तन मांजि दिहें, भोर केँ उठैत नहि रहैत छें ।
राजा:- खाली अँहा सब काजे करबैत छी ठीकसँ खाइयो लेल नहि दैत छी , एहि सँ नीक तँ हम्मर ओ मालिक छल कम सँ कम नीक सँ खाय लेल तँ दैत छल , कहियौ काल छाल्ही सेहो दैत छल अहाँ तँ खाली बसिया रोटी दैत छी
रामकुमार :- नहि तोरा घी मल्लीदा दियौ तु हमर जमाय छें ने !
बड़कागाम वाली :- चलू लेट भ' जायत ,एकर इलाज भ' गेलै , बाहरसँ ताला मारि दियौक.
(राम कुमार आ बड़कागाम वाली चलि जायत अछि, राजा कानैत ओतय सुति रहैत अछि । मंच पर धीरे धीरे प्रकाश कम होयत अछि आ एकटा करुण ध्वनि तेज होयत अछि )


text:
पटना । शहरक बाद आब बिहार क गाम मे डोर-टु-डोर कूड़ा क उठाव होएत । संगे नालीक नियमित रूप से सफाई सेहो होएत । एहिक लेल पंचायती राज विभाग क प्रधान सचिव अमृत लाल मीणा शनिदिन सभटा जिलाधिकारी कए निर्देश देल गेल अछि । पंचायती राज विभाग क अनुसार राज्यक सभटा गाम मे घरे-घर कूड़ाक उठाव होएत । गीला आ सूखा कचड़ा अलग-अलग रखबाक व्यवस्था कैल जाएत । फेर एहिक प्रसंस्करण करि वर्मी कंपोस्ट तैयार कैल जाएत ।
प्रधान सचिव जिलाधिकारी कए लिखल चिट्ठी मे कहलाह जे सभटा ग्राम पंचायत क वार्डों मे दू अक्टूबर, 2019 धरि हरेक घर से गीला आओर सूखा अपशिष्ट (कूड़ा) क संग्रहण आओर ओकर पृथकीकरण क व्यवस्था शुरू कराओल जाएत । बता दी जे अखन शहरे टा मे घरे घर कचरा क उठाव भए रहल अछि ।
गाम मे कचड़ा उठेबा क लेल दू वार्ड पर एकटा गाड़ी क व्यवस्था होएत, जेकर संचालन संयुक्त रूप से दुनू वार्ड क स्वच्छता कर्मी करताह । संगे कूड़ा रखबाक लेल डस्टबीन क सेहो व्यवस्था सेहो कैल जाएत । हरेक गाम मे पंचायत दिस से निर्धारित स्थल पर वर्मी कंपोस्ट इकाई बनाओल जाएत । ई काज जीविका संगठन से कराओल जाएत ।
जों जीविका तैयार नहि होएत त ग्राम पंचायत दिस से आउट सोर्सिंग दिस से निजी एजेंसी क माध्यम से ई काज कए अंजाम देल जाएत । एहिक लेल ग्राम पंचायत आम सहमति से स्वच्छता शुल्क सेहो वसूल सकैत अछि ।
निर्देश मे कहल गेल अछि जे संग्रहित कूड़ा से बननिहार वर्मी कंपोस्ट क उपयोग वा बिक्री पंचायत अपन संस्था क संसाधन वृद्धि क लेल कए सकताह । एहि काज पर आबय बला खर्चा क वहन ग्राम-पंचायत अपन संसाधन से करत । 14वें वित्त आयोग आओर पंचम राज्य वित्त आयोग क अनुदान क राशिक उपयोग सेहो करि सकत ।


text:
नवदिल्ली: मैथिली भाखा देशक बड़ मजगूत भाखा छै. ओहिना जेना हिन्दी, अंगरेजी, नेपाली, बंगाली छै. एक्को रत्ती उनइस नै छै एहि सभ सं...कइएक मामिला मे एकरा सभ सं एकइसे छै मैथिली. बस दरकार छै भाखा मे मजगूती सं काज करबाक. साहित्य मे मैथिली जे उत्कर्ष पओलक से सिनेमा मे सेहो पाबि सकैत अछि, एकर नीक उदाहरण अछि फिल्म 'मिथिला मखान'.
नितिन चंद्रा निर्देशित ई फिल्म राष्ट्रीय पुरस्कार पओलक अछि. दिल्लीक विज्ञान भवन मे आयोजित 63म राष्ट्रीय फिल्म पुरस्कार वितरण समारोह मे राष्ट्रपति प्रणब मुखर्जी हाथ सं पुरस्कार देल गेल. अवसर पर केन्द्रीय सूचना एवं प्रसारण सह वित्त मंत्री अरूण जेटली आ केन्द्रीय सूचना एवं प्रसारण राज्य मंत्री रि. कर्नल राज्यवर्धन सिंह राठौर सेहो उपस्थित छलाह. राष्ट्रपति मिथिला मखान सिनेमाक सह निर्माता समीरकें सेहों पाग पहिरा आ रजत कमल सं सम्मानित केलाह. निर्माता नितू चंद्राक ई फिल्म क्रांति प्रकाश झा, अनुरिता झा, पंकज झा आदि कलाकार सं सजल अछि. पुरस्कार ग्रहण काल नितिन चंद्रा मिथिला परिधान मे छलाह जे सभक धियान आकृष्ट केलक.


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 28 जून 2013
बदमाश प्रकृति
खसल ठनका मरल जनता काँपल हमर गात
अहाँ बदमाश बनब तँ प्रकृतियो छै बदमाश
गाछ-बिरिछ जे काटब एहिना हेतै सत्यानाश
कतौ बाढ़ि आएत आ कतौ आएत भारी भुकम्प
जन शुन्य भऽ जेतै धरती भऽ जाउ सकदम्म
मीत बनाबू प्रकृतिकेँ बनबै अहाँ खुशहाल
प्रकृति बचबऽ लेल अहाँ करू हड़ताल
अमित मिश्र
गुरुवार, 27 जून 2013
दू लाख महिना
बुधवार, 26 जून 2013
अन्न धन
“बाबूजी तँ पूजा कए रहल छथि ।”
“ईऽऽहऽ.. खेतोपर जेता की खाली पूजे केने गुजारा भए जेतनि, पूजो पाठ एक सीमे धरि नीक होइ छै । जीवन चलै लेल रुपैया चाही आ रुपैया लेल काज करए परै छै आ घरमे जखन अन्न-धन भरल रहै छै तकर बादे पूजो पाठ नीकसँ होइत छैक ।”
बाबा एसगर बड़बड़ाइत दलान दिस चलि गेला ।
सोमवार, 24 जून 2013
आँखिक पानि
बेगरता
गजल
हम हाल की कहौँ आब बेहाल अछि
बड्ड कठिनसँ बीतल ई साल अछि
जानि नै मृत्यु हाएत केहन हमर
जीबैत जिनगी बनल जंजाल अछि
भ्रष्ट्राचारक गप्प जुनि करु भाइ यौ
नेता अफसर घूसलऽ नेहाल अछि
खूब मजा करु जा धरि अछि जिनगी
काल्हि लऽ जेबाले बैसल उ काल अछि
साँच बाजनिहार नै अछि कोनो ठाम
यौ फूसिक व्यापारमे बड्ड माल अछि
कलपै कानै भीतरे भीतर 'मुकुन्द'
प्रेममे सभक होएत ई हाल अछि
सरल वर्णिक बहर ,वर्ण 14
© बाल मुकुन्द पाठक ।।
गजल
जहियासँ अपन घर नाहि अछि
तहियासँ केकरो डर नाहि अछि
मोनक बात केकरा कहब आब
ऐहि ठाम कियौ हमर नाहि अछि
वियोगे हमतऽ कलपौँ असगर
अहाँ पर कोनो असर नाहि अछि
सास-पूतोहमे कलह मचल छै
बाँकी ऐहिसँ कोनो घर नाहि अछि
माँग बढ़ल दहेजक चहुँ दिस
आदर्श वियाहक वर नाहि अछि
सभ ठाम दंगा पसरल 'मुकुन्द'
शीश सहित कोनो धड़ नाहि अछि
सरल वर्णिक बहर ,वर्ण 13
© बाल मुकुन्द पाठक ।।


text:
गांव मे आब टिकट रिजर्वेशन के लेल मोबाइल वैन चलत. एकरे संग आब प्रमुख पोस्ट ऑफिस मे सेहो टिकट कटा सकय छी. आब हर सांसद अपना चुनाव क्षेत्र मे एकटा टिकट रिजर्वेशन कांउटर खोलबा सकैत छथिन्ह. दूर तक जाए वाला ट्रेन मे आब डॉक्टर सेहो रहताह. मुम्बई के तरह आब दिल्ली... कोलकाता ओर चेन्नई मे सेहो लेडीज स्पेशल ट्रेन चलाएल जाएत. सातटा प्रमुख स्टेशन पर एम्बुलेंस के सुविधा सेहो मिलत. तीन सय पचहत्तर रेलवे स्शन के आदर्श स्टेशन बनाएल जाएत. जेहि मे सं तीन सय नौ के नाम चुनि लेग गेल अछि. देश के पचासटा स्टेशन के विश्वस्तर के बनाएल जाएत. तुरंत नाम सं बारहटा नॉन-स्टॉप ट्रेन चलाएल जाएत. तत्काल स्कीम मे पहिने जे टिकट अहां पांच दिन पहिले कटा लैत छलहुं आब ओ दु दिन पहिने तक कटा सकैत छी. एहि पर लगय वाला शुल्क के सेहो घटा कs एक सय रुपया करि देल गेल अछि.
नवका- पुरनका लेख सर्च करु...
ममता के रेल बजट
नबका रेल बजट आबि गेल . रेल मंत्री ममता बनर्जी के एहि रेल बजट मे नहि त यात्री किराया बढ़ाएल गेल अछि आओर नहिं माल भाड़ा. गरीब लोक के लेल 25 रुपया के एकटा मंथली पास सेहो शुरू कएल जा रहल अछि. एकर लाभ गरीब लोक... जिनकर मासिक आमदनी 1500 रुपया सं कम छनि हुनका मिलि सकय छनि. ई पास एक सय किलोमीटर तक आबय जाए लेल बनत. एकरे संग स्टूडेंट कंसेशन के सहो बढ़ा कs 60 फीसदी करि देल गेल अछि. मान्यता प्राप्त पत्रकार लोकनि के रियायत सेहो बढ़ाक 50 प्रतिशत करि देल गेल अछि ओर हुनका अपन पति/ पत्नी के संग साल मे एक बेर छूट पर यात्रा करय के सुविधा सेहो मिलतन्हि.
गांव मे आब टिकट रिजर्वेशन के लेल मोबाइल वैन चलत. एकरे संग आब प्रमुख पोस्ट ऑफिस मे सेहो टिकट कटा सकय छी. आब हर सांसद अपना चुनाव क्षेत्र मे एकटा टिकट रिजर्वेशन कांउटर खोलबा सकैत छथिन्ह. दूर तक जाए वाला ट्रेन मे आब डॉक्टर सेहो रहताह. मुम्बई के तरह आब दिल्ली... कोलकाता ओर चेन्नई मे सेहो लेडीज स्पेशल ट्रेन चलाएल जाएत. सातटा प्रमुख स्टेशन पर एम्बुलेंस के सुविधा सेहो मिलत. तीन सय पचहत्तर रेलवे स्शन के आदर्श स्टेशन बनाएल जाएत. जेहि मे सं तीन सय नौ के नाम चुनि लेग गेल अछि. देश के पचासटा स्टेशन के विश्वस्तर के बनाएल जाएत. तुरंत नाम सं बारहटा नॉन-स्टॉप ट्रेन चलाएल जाएत. तत्काल स्कीम मे पहिने जे टिकट अहां पांच दिन पहिले कटा लैत छलहुं आब ओ दु दिन पहिने तक कटा सकैत छी. एहि पर लगय वाला शुल्क के सेहो घटा कs एक सय रुपया करि देल गेल अछि.
गांव मे आब टिकट रिजर्वेशन के लेल मोबाइल वैन चलत. एकरे संग आब प्रमुख पोस्ट ऑफिस मे सेहो टिकट कटा सकय छी. आब हर सांसद अपना चुनाव क्षेत्र मे एकटा टिकट रिजर्वेशन कांउटर खोलबा सकैत छथिन्ह. दूर तक जाए वाला ट्रेन मे आब डॉक्टर सेहो रहताह. मुम्बई के तरह आब दिल्ली... कोलकाता ओर चेन्नई मे सेहो लेडीज स्पेशल ट्रेन चलाएल जाएत. सातटा प्रमुख स्टेशन पर एम्बुलेंस के सुविधा सेहो मिलत. तीन सय पचहत्तर रेलवे स्शन के आदर्श स्टेशन बनाएल जाएत. जेहि मे सं तीन सय नौ के नाम चुनि लेग गेल अछि. देश के पचासटा स्टेशन के विश्वस्तर के बनाएल जाएत. तुरंत नाम सं बारहटा नॉन-स्टॉप ट्रेन चलाएल जाएत. तत्काल स्कीम मे पहिने जे टिकट अहां पांच दिन पहिले कटा लैत छलहुं आब ओ दु दिन पहिने तक कटा सकैत छी. एहि पर लगय वाला शुल्क के सेहो घटा कs एक सय रुपया करि देल गेल अछि.
सदस्यता लें टिप्पणियाँ भेजें (Atom)


text:
शुक्रवार, 30 जनवरी 2009
साग पात खोंटि-खोंटि दिवस गमौबै
साग पात खोंटि-खोंटि दिवस गमौबै यो मिथिले मे रहबै
नै चाही हमरा सुख आराम यो मिथिले मे रहबै
एहन बात नै छै जे ई गीत आहां सब नै सुनने छी वा हम पहिलुक बेर आहां सबकेँ सुना रहल छी। दरअसल ई गीत हम नैनटा मे खूब गाबैत रही। ई गीत गाबि स्कूल मे हम एक बेर इनामो जीत चुकल छी मुदा ई बिसरा गेल छल। रैब दिन (25 जनवरी) के हंसराज कालेज मे अखिल भारतीय मिथिला नवनिर्माण मंचक उद्घाटन मे गेल रही। समारोह मे मिथिलांचलक बहुत पैघ-पैघ हस्ती सभ अएल रहथि। एहि मे बिहारक पूर्व मुख्यमंत्री डाॅ जगन्नाथ मिश्रक संगे पूर्व सांसद गौरी शंकर राजहंस, प्रधानमंत्री के आर्थिक सलाहकार सतीश चंद्र झा, सांसद संजय पासवान, पूर्व सांसद आ मंत्री रामकृपाल सिंह, दिल्ली के स्थानीय विधायक महाबल मिश्र, इतिहासकार डीएन झा, मैथिली भोजपुरी अकादमी के उपाध्यक्ष अनिल मिश्र आ साहित्यकार मृदुला सिंहा जी अएल रहथि। ई गीत मृदुला जी अपन वक्तव्यक बीच मे गौने रहथिन। गीत सुनि अचानक भक दए यादि आबि गेल आ हम किछु मलीन भए गेलहुं। मलिन एहि चलते कि अपना-आप पर बड दुख भेल जे जै गीत के हम खूब भास लगा-लगा धिया-पुता मे गाबैत रही तकरा हम बिसरा गेलहूं। दुख एहि गीते टा के लए कए नै भेल बल्कि आए अपन मिथिला संस्कारक कतेको चीज अछि जकरा हम बिसरि गेलहूं। सच पूछू त’ हमही टा नै बल्कि अपना-आप के मिथिलांचलक मठाधीश कहाबए बला कतेको लोकनि छथि जे अपन संस्कार के बिसरि चुकल छथि। एकर पाछू एकमात्र कारण गाम-घर सँ विमुख भेनाइ आ शहरीकरण अछि। कोनो बात नै ई बहुत पैघ चर्चा के विषय छी आ एकरा पर बहस ब्लागक माध्यमसँ केनाई हम उचित नहीं बुझि रहल छी। खैर चलू। हम अखिल भारतीय मिथिला नवनिर्माण मंच के बारे मे बात करैत रही। दिल्ली मे आजुक दिन मे सए टा सँ अधिक मैथिली के संस्था काज कए रहल अछि। हम कतेको संस्थाक कार्यक्रम में शिरकत कएलहुं। सभ संस्था कार्यक्रमक रूप मे विद्यापति समारोह या फेर सरस्वती पूजा, काली पूजा नै त छैठक पूजे तक अपना-आप के सीमित रखने छथि। इ हमरा पहिल संस्था भेटल जकर उद्देश्य दिल्ली मे रहि रहल बिहारी आ मैथिल के विकास छैक। दिल्लीए टा नहि बल्कि बिहार मे मिथिलांचलक विकास के लेल इ संस्था सेहो प्रयत्नशील अछि। जेना की संस्था के पहिनुके दिन विषय रहै मिथिलाक समग्र विकास: चुनौती आ सम्भावना। ओनहियो एहि संस्थासँ काफी सुशिक्षित लोक सभ जुड़ल छथि। एकर अध्यक्ष रंजीत मिश्र जी छथि जे हंसराज कालेज के संस्कृत विभाग मे वरीष्ठ प्राध्यापक छथि। बड बेस, एहि संस्था सँ किछु उम्मीद जागल अछि आ आशा करैत छी जे जाहि उत्साहक संग संस्थाक शुरुआत भेल अछि ओ हमेशा बनल रहत। हमर इएह शुभकामना अछि।
नै चाही हमरा सुख आराम यो मिथिले मे रहबै
एहन बात नै छै जे ई गीत आहां सब नै सुनने छी वा हम पहिलुक बेर आहां सबकेँ सुना रहल छी। दरअसल ई गीत हम नैनटा मे खूब गाबैत रही। ई गीत गाबि स्कूल मे हम एक बेर इनामो जीत चुकल छी मुदा ई बिसरा गेल छल। रैब दिन (25 जनवरी) के हंसराज कालेज मे अखिल भारतीय मिथिला नवनिर्माण मंचक उद्घाटन मे गेल रही। समारोह मे मिथिलांचलक बहुत पैघ-पैघ हस्ती सभ अएल रहथि। एहि मे बिहारक पूर्व मुख्यमंत्री डाॅ जगन्नाथ मिश्रक संगे पूर्व सांसद गौरी शंकर राजहंस, प्रधानमंत्री के आर्थिक सलाहकार सतीश चंद्र झा, सांसद संजय पासवान, पूर्व सांसद आ मंत्री रामकृपाल सिंह, दिल्ली के स्थानीय विधायक महाबल मिश्र, इतिहासकार डीएन झा, मैथिली भोजपुरी अकादमी के उपाध्यक्ष अनिल मिश्र आ साहित्यकार मृदुला सिंहा जी अएल रहथि। ई गीत मृदुला जी अपन वक्तव्यक बीच मे गौने रहथिन। गीत सुनि अचानक भक दए यादि आबि गेल आ हम किछु मलीन भए गेलहुं। मलिन एहि चलते कि अपना-आप पर बड दुख भेल जे जै गीत के हम खूब भास लगा-लगा धिया-पुता मे गाबैत रही तकरा हम बिसरा गेलहूं। दुख एहि गीते टा के लए कए नै भेल बल्कि आए अपन मिथिला संस्कारक कतेको चीज अछि जकरा हम बिसरि गेलहूं। सच पूछू त’ हमही टा नै बल्कि अपना-आप के मिथिलांचलक मठाधीश कहाबए बला कतेको लोकनि छथि जे अपन संस्कार के बिसरि चुकल छथि। एकर पाछू एकमात्र कारण गाम-घर सँ विमुख भेनाइ आ शहरीकरण अछि। कोनो बात नै ई बहुत पैघ चर्चा के विषय छी आ एकरा पर बहस ब्लागक माध्यमसँ केनाई हम उचित नहीं बुझि रहल छी। खैर चलू। हम अखिल भारतीय मिथिला नवनिर्माण मंच के बारे मे बात करैत रही। दिल्ली मे आजुक दिन मे सए टा सँ अधिक मैथिली के संस्था काज कए रहल अछि। हम कतेको संस्थाक कार्यक्रम में शिरकत कएलहुं। सभ संस्था कार्यक्रमक रूप मे विद्यापति समारोह या फेर सरस्वती पूजा, काली पूजा नै त छैठक पूजे तक अपना-आप के सीमित रखने छथि। इ हमरा पहिल संस्था भेटल जकर उद्देश्य दिल्ली मे रहि रहल बिहारी आ मैथिल के विकास छैक। दिल्लीए टा नहि बल्कि बिहार मे मिथिलांचलक विकास के लेल इ संस्था सेहो प्रयत्नशील अछि। जेना की संस्था के पहिनुके दिन विषय रहै मिथिलाक समग्र विकास: चुनौती आ सम्भावना। ओनहियो एहि संस्थासँ काफी सुशिक्षित लोक सभ जुड़ल छथि। एकर अध्यक्ष रंजीत मिश्र जी छथि जे हंसराज कालेज के संस्कृत विभाग मे वरीष्ठ प्राध्यापक छथि। बड बेस, एहि संस्था सँ किछु उम्मीद जागल अछि आ आशा करैत छी जे जाहि उत्साहक संग संस्थाक शुरुआत भेल अछि ओ हमेशा बनल रहत। हमर इएह शुभकामना अछि।
प्रस्तुतकर्ता रौशन कुमार झा पर 11:20 am
कोई टिप्पणी नहीं:
सदस्यता लें टिप्पणियाँ भेजें (Atom)


text:
ⓘ भेरी नगरपालिका
भेरी नगरपालिका नेपालक जाजरकोट जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद जाजरकोट जिलामे साविकक भेरीमालिका नगरपालिकाक भेरी नगरपालिका बनाएल गेल अछि। भेरी नगरपालिकाक कूल जनसंख्या ३३,५१५ रहल अछि । ई नगरपालिकाक कूल क्षेत्रफल २१९.७७ वर्गकिलोमिटर रहल अछि । ई नगरपालिकाक केन्द्र साविकक भेरीमालिका नगरपालिका कार्यालय राखने अछि । ई नगरपालिकाक १३ वडामे विभाजन कएल गेल अछि । ई नगरपालिकाक सिमाना पूर्वमे रुकुम जिला, पश्चिममे छेडागाड नगरपालिका, उत्तरमे त्रिवेणी नलगाड नगरपालिका आ कुसे गाउँपालिका तथा दक्षिणमे सल्यान जिला धरि फैलल अछि ।


text:
फुटबल
एसोसिएशन फुटबल जकरा प्राय: फुटबल (अङ्ग्रेजी: फुट: लात वा पद, बल) वा सकर कहल जाइत अछि, ई संसारक लोकप्रिय खेलसभमे सँ एक छी । ई एकटा सामूहिक खेल छी आ एकरा ११/११ खेलाडीसभक दुई सममूह बीच खेलल जाइत अछि । फुटबलकें सामान्यत: एकटा आयताकार घाँस वा कृत्रिम घाँस भेल मैदानमे खेलल जाइत अछि जकरा अन्तिममे एकटा गोलपोस्ट होइत अछि । खेलाडीसभद्वारा विरोधी समूहको गोलपोस्टमे अपन चालाकीद्वारा फुटबलके गोल करनाए ई खेलक उद्देश्य छी । खेलमे गोलरक्षक मात्र एकटा एहन खेलाडी होइत अछि जे फुटबल रोकैक लेल अथवा बचाबैक लेल अपन हात प्रयोग करैक अनुमति होइत अछि । समूहक बाँकी खेलाडी प्रायजका फुटबलकें प्रहार (किक)क लेल अपन टाङ्गक प्रयोग करैत अछि । तथा कहियो काल हावामे बल रोकैक लेल अपन छाती या कपारक प्रयोग करैत अछि । जुन समूह खेलक अन्त वा समय समाप्तिधरि बेसी गोल करैमे सफल होइत अछि अन्त्यमे ओ टिम विजय घोषित होइत अछि । खेलक अन्त अर्थात समय समाप्तिधरि यदि स्कोर बराबर भेलापर ओ खेलकें बराबर वा ड्र घोषित कएल जा सकैत अछि वा खेलकें अतिरिक्त समयमे ल जाए पेनाल्टी शुट आउट द्वारा जितहारक निर्णय करनाए प्रतियोगिताक स्वरुप उपर निर्भर होइत अछि ।


text:
|| कविवर सीताराम झाक किछु मुक्तक आ काव्यांश ||
श्री मिथिला
छथि मिथिला सबदेश मे, सुयश-धर्म-धन-धाम।
हरल जनक-जड़ता जनमि, जगजननी जहि ठाम।।
मैथिली (हरिगीतिका)
पढ़ि लीखि जे नै बजैछ हा ! निज मातृभाषा मैथिली।
मन ह्वैछ झुटकी सौँ तकर हम कान दूनू ऐँठि ली।।
एहना कपूतक जीह छाउर लेपि सटदै खैँचि ली।
पर खेद जे अधिकार ई हमरा नै देलन्हि मैथिली।।
बुड़िबक
राखू कान्ह चढ़ाय वा, घिसियाबू धै कान।
सतत बूड़ि बकड़ी करै, भैँ भैँ एक समान।।
भोजन मैथुन निन्द भय, सब गुन मनुज-समान।
हे पशु ! तूँ तप कोन कय, पौलह पुच्छ विखान।।
धनकैँ बाजै घाँटी
करू सुकर्म कुकर्म करू वा, देस बसू वा ढ़ाका।
निश्चिय आदर सब थल होएत, हाथ रहत जौँ टाका।।
बसनहिँ की होयत मङरौनी, पिलखबार वा राँटी।
कुल गौरव की धो धो चाटब, धनकैँ बाजै घाँटी।।
पैघक हो अनुचितो कथा तौँ सब क्यो पास करै छी।
उचितो कथा दीन बाजथि तौँ, सब उपहास करै छी।।
छी कहैत हुनकहि जे, 'चुप रहू बहुत कथा नहिँ छाँटी।
ग्राहक गुणक रहल नहिँ जगमे, धनकैँ बाजै घाँटी।।
यदि गरीब पाहुन आबथि तौँ, कयौ नहिँ खोज करै छी।
ततहि धनीक अबै छथि तौँ, बस बड़का भोज करै छी।।
दही दूध घृत मांस अबै अछि, रहु सौरा ओ काँटी।
उठल पुरातन रीति जगत सौँ, धनकैँ बाजै घाँटी।।
पढ़ि पाथर लिखि लोढ़ा होयब, हाथ रहत जौँ खाली।
कतहुँ सभामे किछु बाजब तौँ, विहसि देत सब ताली।।
विद्या विनय विवेक बुद्धि बल, सब गुन गोबर माँटी।
बिनु अर्थक होइत अछि केवल, धनकैँ बाजै घाँटी।।
चलथि धनिक बाहर तौँ माँथक, पाग लगै छन्हि भारी।
तदपि विचार करथि नहिँ मनमे, बनि अमीर अधिकारी।।
बोझ गरीबक माँथ लदै छथि, एक तहु पर आँटी।
क्यौ नहिँ दीनजनक दुख जानै, धनकैँ बाजै घाँटी।।
सम्प्रति बहुतो छुद्र धनी सब, निर्धन कैँ सतवैये।
सबहिक सतत दृष्टिगोचरमे, ई सबठाम अबैये।।
शिक्षा तदपि धनीककैँ दी नहिँ, दीनहिँ जनकैँ डाँटी।
उचित विचार उठल सब थलसौँ, धनकैँ बाजै घाँटी।।
जकरहि हाथ टका दश केवल, तकरे मान करै छी।
छोट थीक की पैघ तकर हम, किछु नहिँ ध्यान करैछी।।
खाली हाथ सासुहुक हो तौँ, तनिकहु बाढ़नि झाँटी।
सबविधि दुख निर्धन कैँ सखि हे ? धनकैँ बाजै घाँटी।।
घर-घर एक्के लेखा
छल एतबा दिन भरम परम जे, करम धरम हम त्यागल।
कैलहुँ नहिँ उपकार परक छी, अपकारहि मे लागल।।
हमहीँक्ष टा नहिँ अधम आब ई, खीचि कहै छी रेखा।
चढ़ि चढ़ि ऊपर देखल तौँ, घर घर एक्के लेखा।।
सनातनी सँ
थिकहुँ सनातन धर्मक रक्षक, सब पर दया रखै छी।
फूकि धरै छी पैर तखन तँ तिन तिन ठाम मखै छी।।
करौ प्रचार इसाइ अपन वा सब थल बढ़ौ समाजी।
मठ मे धोबि पैसओ वरू "तैयो नहि किछु बाजी"।।
ज्ञातयौवना
सङ्ग सहेलिक बैसलि सुन्दरि भूषण झाँपि उघारथि कौखन।
मन्द हँसैत खसैत कपोलक ऊपरसौँ लट टारथि कौखन।।
झारथि सारिक धूरि तथा उठि फूजल नीबि सम्हारथि कौखन।
दृष्टि सखीक बचाए पयोधर आँचर टारि निहारथि कौखन।
मृदुहास-सुधारससौँ सिहबैत सखीबिच बैसि युवाजनकैँ।
भृकुटीक विलासकलाछविसौँ लजवैत मनोजशरासनकैँँ।।
करसौँ लट झारि सम्हारि तथा दरशाय सुवर्ण छटा तनकैँ।
निज केश बन्है छथि चन्द्रमुखी कि बन्है छथि ई हमरामनकैँ।।
अथाह
पिसुन, पुरोहित, पाप, पुनि पेट, पयोधि अपार।
कैनहु पुनि-पुनि पूर ई पुरय न पाँच पकार।।
नूतनपण्डित
सीटथि बूट कमीज छड़ी पगड़ी पुनि जेबघड़ी लटकाबथि।
सटिफिकेटक गेंट देखाय सदा नवका सबकैँ भटकाबथि।।
पूजित भेषहिँ सौँ सबठाम घड़ी पल लाटहुकैँ अँटकाबथि।
नूतन पण्डित लक्षण किन्तु सभा विच नाङरिकैँ सटकाबथि।।
बूड़ि
जानथि घोड़िक घास करै नहिँ गौरव खूब रखै छथि लूरिक।
वृत्ति समीपक छाड़ि गुमानहि आस करै छथि जे पुनि दूरिक।
जूड़न्हि ने घर मे फुटहा, पर बाहर मौज उड़ाबथि पूरिक।
बैसल व्यर्थ उड़ाबथि गप्प, सदच्छन ई थिक लच्छन बूड़िक।।
पाजी (चौपाइ)
किछु उपकार परक नहि मानै, माए बाप कैँ तृण सम जानै।
छन मे रूष्ट छनहि हो राजी, सदा विचारहीन थिक पाजी।।
उत्पाती
धयल उखाड़े बापक थाती, खाए चहै अछि अनको साती।
घरक उजारै कोरो बाती, फोड़ै बासन से उतपाती।।
उकाठी
सभाबीच खटखटबै काठी, सबटा खुरलुच्ची सन ढ़ाठी।
बूढ़क छीनि पड़ाए फराठी, से जनमे कहबैछ उकाठी।।
लण्ठ
सिनुरक ठोप फुलेल लगाए, मौगिक मेला मे घुसिआए।
हाथ घड़ी ओ अधचन कण्ठ, हँसि हँसि बाजै से थिक लण्ठ।।
अकान
कही पानि तौँ लाबै पान, पठबी आङन जाए बथान।
लाख बुझौनहु सुनै न कान, ई लक्षण सौँ बुझू अकान।।
शङ्खिनी
केश छत्ता जकाँ माँथ हत्ता जकाँ,
आँखि खत्ता जकाँ दाँत फारे बुझू।
बोल रोड़ा जकाँ चालि घोड़ा जकाँ,
पेट मोड़ा जकाँ वा बखारे बुझू।।
छूति ने लाज सौँ सङ्ग कै पाज सौँ,
नित्य सत्काज सौँ तौँ उधारे बुझू।।
राक्षसी ढ़ंङ्ग टा सौँ करै तङ्ग टा,
शङ्खिनी सङ्ग टा तौँ संहारे बुझू ।।
चन्द्रफल
सनमुख दहिन सुखद थिक चान, वाम पृष्ठ मे दुखक निदान।
सनमुख चन्द्र हरथि सब दोष, जथा मृगा कैँ सिंह सरोष।।
मनक शुद्धि मे विशेषता
ने नक्षत्र जोग तिथिवार, ने लग्नादिक करू विचार।
व्यर्थ तकैछी पोथी पतरा, हृदयशुद्धिसँ सब खन जतरा।।
भाषण-पद्य
निज वाणी कैँ छोड़ि रटै अछि जे परभाषा।
कीर जकाँ से मानु करय परवश अभिलाषा।।
से थिक पशुक समान करय जे परक आस टा।
दूधक बदला पाबि खुसी दुइ मुठी घास टा ।।
पाबि मनुष्यक देह रहब जा घाड़ खसौने ।
बनि कायर पुनि अपन पूर्वजक नाम हँसौने ।।
तावत दुस्मन दशो दिशा सौँ रहत दबौने ।
सुख स्वतन्त्रता हेतु रहब एहिना मुँह बौने ।।
पायब किछु अधिकार कतहु की बिना झगड़ने ?
अछि सलाइमे आगि बरत की बिना रगड़ने?
बिसरय जे निज रूप तकर जग मे की सेखी ?
बकड़िक डरै पड़ाय सिंह सरकस मे देखी॥
जननि जानकी जन्मभूमि जन्माभिमान अछि ।
याज्ञबल्क्य ओ जनक भूपतिक खानदान अछि ।।
के गुन गौरव ज्ञान मध्य मिथिला समान अछि ।
विद्या विभव विवेक बुद्धि बल विद्यमान अछि ।।


text:
नवका- पुरनका लेख सर्च करु...
दरभंगा पत्रकार मामला के जांच होएत
दरभंगा मे पत्रकार सभ के संग दुर्व्यवहार मामला मे एकटा जांच समिति बना देल गेल अछि. इलाका के पत्रकार सभके संग पटना-दिल्ली आओर दोसर ठामक पत्रकार सभके विरोध के देखैत प्रशासन के मामला के जांच कराबय लेल विवश होए पड़ल.
दरभंगा के एसडीओ के खिलाफ ई जांच नगर निगम आयुक्त श्री लक्ष्मेश्वर झा जीक अध्यक्षता मे होएत. एहि मामला मे दरभंगा के डीएम के तरफ सं एकटा पत्र नगर आयुक्त के पठाएल गेल छनि. पत्रांक 195 दिनांक 28-01-2011 के पत्र मे जांच के रिपोर्टजल्द सं जल्द सौंपय के बात कहल गेल अछि.
स्थानीय पत्रकार सभ के कहनाय छनि जे शहर मे एसडीओ के खिलाफ माहौल बनैत देख मुख्यमंत्री नीतीश कुमार जी एहि बारे मे जांच कराबय के आदेश डीएम साहेब के देलखिन्ह... जेहि पर ओ ई कदम उठौलखिन्ह. चलु आखिर डीएम साहेब जगलाह तं.
एम्हर पत्रकार सभ के संग एसडीओ के दुर्व्यवहार मामला पर इलाका के प्रतिनिधि... नेता सभ सेहो खेद प्रकट करलखिन्ह. एहि मामला पर एसडीओ के निंदा करैत हुनका सभ के कहनाय छलन्हि जे जखन पत्रकार के संग हुनकर एहन बर्ताव छनि तं आम आदमी के तकलीफ अहां समझि सकय छी.
मामला 26 जनवरी गणतंत्र दिवस समारोह के अछि जेहि मे दरभंगा के एसडीओ संजय कुमार सिंह शहर के सीनियर पत्रकार सभ के संग दुर्व्यवहार कएने छलाह. एकर विरोध मे पत्रकार सभ अगिला दिन काला दिवस मनौने छलखिन्ह.
एहि मामला पर फेसबुक पर सेहो बड़का अभियान चलि रहल अछि. एसडीओ साहेब के खिलाफ माहौल बनि गेल छनि. देश के कइटा सीनीयर पत्रकार एहि पर अपन रोष जतौलखिन्ह.
पूरा जानकारी के लेल एकरा क्लिक करु.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
क्षमायाचना...
काल्हि प्रेसक्लब मे पुष्कर पुष्प जी आओर अमरेश झा जी सं गप होएत छल. गप के क्रम मे हेलो मिथिलाक बारे मे बात होए लागल... पुष्कर जी कहलाह जे अहांक हेलो मिथिला मे जे फ्रेंडफाइंडर के विज्ञापन लागल अछि... ओहि पर राति मे कहिओ-कहिओ खराब फोटो आबि जाइत अछि. ई सुनि हम सन्न रहि गेलहुं.
अमरेश जी सेहो कहलाह जे हां भैया एहन तं अछि. हम कहलएन्हि... तं पहिने किएक नहि बतएलौं... तं हुनकर कहनाय छलन्हि जे हमरा लागल जे जखन अहां खुद लगौने छी तं अहांके पता होएत...आ फेर कोई ब्लॉग हैक कs लेने होएत. तखन हम कहलएन्हि कि तखनो बतएबाक चाह छल.
ई सुनाला के बाद प्रेस क्लब मे मोन नहि लागल... सीधा डेरा पर भागलौं आ सभ सं पहिने हेलो मिथिला... मस्त गाने आओर मुस्कुराहट पर सं फ्रेंडफाइंडरक सभ लिंक हटएलौं. एहि के कारण अहां सभ के जे कष्ट भेल होएत... ओकरा क्षमा करैत... सभ किछ बिसरि फेर सं पहिनहि जकां अपन स्नेह दैत रहबय.
असल मे आई-काल्हि ऑर्कुट... फेसबुक... हाई 5...फ्रेंडफाइंडर तरहक कइटा नेटवर्किंग साइट अछि... ओहि मे हमरा फ्रेंडफाइंडर विज्ञापनक लिंक हाथ लागल तं लगा देलौं. जेहि सं कि ब्लॉग किछ भरल-भरल लागय... नीक सेहो लागय... मुदा पु्ष्कर जी आओर अमरेश जीक बात सुनि हमरा बड़ ग्लानि भेल...आओर लागल जे अगर आओर लोक सभ देखने होताह तं कि सोचताह. ई सभ एकदम सं अनजाना मे भेल अछि. आओर हमर नजर कहिओ ओहन तरहक खराब फोटो पर नहि गेल. नहि तं एहन गप नहि होएल रहैत.
एकटा बात आओर हेलो मिथिला अहां सभक...सभ मैथिलsक मंच अछि... ई एहन दलान अछि जतय हम सभ अपन सुख-दुख बांटय छी... अपन मोनक भड़ास निकालय छी...अपन गाम-घरक गप राखय छी... मिथिला-मैथिलीक विकासक बात करय छी. एहन मे हेलो मिथिलाक... हमरा अहां सभक संग चाही. आगां सं अगर अहां सभ के हेलो मिथिला मे कोनो चीज अपन मिथिलाक संस्कृति...अपन गाम-घरक माहौल के खिलाफ लगय तं जरूर कहब. हमरा मेल करब.. फोन करब. पोस्ट पर कमेंट करब.
हमर तं कोशिश अछि जे अहां सभ सं सदिखन सम्पर्क बनल रहय. अहां सभ सेहो किछ वक्त हेलो मिथिलाक लेल निकालबाक कोशिश करिऔ. एकरे संग इहो आग्रह जे अपन गाम घरक बारे मे कोनो खबर होए...पावनि त्योहार होए... कोनो तरहक फोटो होए... फिल्म होए हमरा भेज देल करु हम ओकरा हेलो मिथिला पर जरूर राखब.
जय मिथिला... जय मैथिली
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
लॉकडाउन कें कारण बिहार मे दू महीना सं बंद बस केर परिचालन सोमदिन सं शुरू भ’ गेल अछि। केंद्र सरकार कें अनलॉक-1(Unlock1 in Bihar) कें दिशा-निर्देशक बाद क्राइसिस मैंनेजमेंट ग्रुप केर बैठक मे रैबदिन एकर निर्णय लेल गेल। नबका व्यवस्था लागू करबाक लेल सभ’ डीएम, एसएसपी आ एसपी केर निर्देश द’ देल गेल अछि। परिवहन सचिव संजय अग्रवाल बतओलनि जे बस एवं सभ’ पब्लिक ट्रांसपोर्ट केर परिचालन एक सीट एक व्यक्ति कें सिद्धांत पर कयल जा रहल अछि। राज्य मे ई-रिक्शा, ऑटो रिक्शा, टैक्सी, ओला एवं उबर केर परिचालन कंटेनमेंट क्षेत्र कें बाहर होयत। किराया मे सेहो वृद्धि नै होयत। लॉकडाउन सं पाहिलेक किराया ही मान्य राखाल गेल अछि। यात्रि, जिला प्रशासन, वाहन मालिक, कंडक्टरों एवं चालक कें लेल गाइडलाइन सेहो तय को देल गेल अछि।
जतबे सीट, ओतबे यात्री
वाहन मालिक केर निर्देश देल गेल अछि जे जेतबे सीट होयत, यात्री सेहो ओतबे बैसता। एकटा ज्यादा यात्री रहे पर कार्रवाई होयत। गाड़ी केर प्रतिदिन साफ-सुथरा रखबा एवं प्रत्येक ट्रिप कें बाद सैनिटाइज कोरे परत। ड्राइवर एवं कंडक्टर कें साफ कपड़ा, मास्क एवं ग्लब्स पहिरे परत। वाहन कें अंदर एवं बाहर संक्रमण सं बचाव कें उपाय सं संबंधित पोस्टर, स्टिकर लगेबाक अनिवार्य अछि। कोरोना सं बचाव केर ल’ जिला प्रशासन द्वारा उपलब्ध कराओल गेल पंपलेट यात्रिक बीच बांटबाक अछि। गाड़ी मे चढ़ैत-उतरते वक्त फिजिकल डिस्टेंसिंग केर ध्यान रखा परत। गाड़ी मे सैनिटाइजर सेहो रखो परत ।
ज्यादा किराया लेला पर होयत कार्रवाई
जिला प्रशासनक जिम्मेवारी होयत जे बस एवं टैक्सी स्टैंड मे दंडाधिकारी कें संग पर्याप्त संख्या मे पुलिस बल केर तैनाती करे, जे ई देखत कि फिजिकल डिस्टेंसिंग एवं सफाई संबंधी व्यवस्थाक अनुपालन कयल जा रहल अछि आ नै। सीट सं ज्यादा यात्री बैसबे या ज्यादा किराया लेबा पर कार्रवाई होयत।
देबाक अछि कोरोना सं बचाव संबंधी जानकारी
कोरोनाक बचाव सं संबंधित पंपलेटक वितरण सुनिश्चित केनाइ जिला प्रशासनक जिम्मेवारी होयत। स्टैंड एवं सार्वजनिक जगह पर कोरोना सं बचाव संबंधी जानकारी केर एनाउंसमेंट क’ व्यवस्था सेहो करबाक होयत। भीड़ नै लगे, जता-तता नै थूकबाक एवं मास्क पहेनबाक आदि केर हिदायत सेहो देल जायत। स्टैंड मे सफाई एवं सैनिटाइजेशन केर जिम्मेवारी निकायक होयत।
मास्क नै त’ बस मे नै घुस पायत यात्री
वाहन मे सफर करैत समय मास्क पहेनबाक आ मुंह ढ़कबाक जरूरी अछि। बिना मास्क कें बस मे चढ़ेबाक अनुमति नै देल जायत। चढ़बा सं पाहिले सैनिटाइजर सं हाथ साफ करे परत। वाहन कें अंदर पान, खैनी, तंबाकू, गुटखा आदि कें उपयोग पर जुर्माना लागत। स्टैंड मे आ जता-तता थूकबा पर कार्रवाई होयत। 65 वर्ष सं अधिक उम्र कें बुजुर्ग, 10 वर्ष सं कम आयु कें बच्चा, गर्भवती महिला केर सलाह देल गेल अछि जरूरी नै हुये त यात्रा नै करि।


text:
जापानक १८ टा सम्पदाके संयुक्त राष्ट्र शैक्षिक, वैज्ञानिक एवं सांस्कृतिक संगठन (युनेस्को)द्वारा विश्व सम्पदा क्षेत्रमे मान्यता प्रदान कएल गेल अछि।[१]
विश्व सम्पदा क्षेत्रसभक स्थान[सम्पादन करी]
विश्व सम्पदा क्षेत्रसभक सूची[सम्पादन करी]
युनेस्कोद्वारा विश्व सम्पदा क्षेत्र घोषित कएल जापानक सांस्कृतिक आ प्राकृतिक स्थलसभक सूची :-
- नाम: विश्व सम्पदा समितिद्वारा देल नाम
- चित्र: ठामक तस्वीर
- क्षेत्र: जापानक इलाका तथा क्षेत्र
- समय: स्थापना भेल वर्ष
- युनेस्को डेटा: विश्व सम्पदा क्षेत्रमे सामेल कएल वर्ष तथा मापदण्ड
† खतरापूर्ण सम्पदा
- ↑ "Properties Inscribed on the World heritage List", UNESCO, अन्तिम पहुँच २०१०-१०-०१।


text:
गया मे होए वाला पितृपक्ष मेला के दौरान जे आनलाइन पिंडदान कराबय के बात चलि रहल छल ओकरा टालि देल गेल अछि. एहि सं पहिने बिहार के उप मुख्यमंत्री सुशील कुमार मोदी बिहार सं बाहर रहय वाला लोक के लेल आनलाइन पिंडदान शुरू करय के प्रस्ताव रखने छलखिन्ह. मुदा गया पितृपक्षा मेला प्राधिकरण के बैसार मे एकरा लागू नहि करय के फैसला लेल गेल. बैसार मे ई कहल गेल जे कइटा धार्मिक संगठन एकर विरोध कएलक अछि. बैसार मे एकरा वैदिक संस्कृति आओर हिंदू घर्म के आस्था पर चोट करनाय बताएल गेल. बैसार मे शामिल बिहार सरकार के मंत्री अश्विनी चौबे सेहो एकर विरोध कएलखिन्ह. हुनका विरोध करतहि सभ सुर मे सुर मिलाबय लागलखिन्ह.
चौबे जीक कहनाय छलन्हि जे पिंडदान ओहे करय छथिन्ह जिनका अपना पुरखा के लेल श्रद्धा रहय छनि. एकरा लेल गया...बदरीनाथ जाए पड़य छनि. ओना मंत्रीजी ई जरूर निर्देश देलखिन्ह जे मेला के प्रचार-प्रसार जरूर कएल जाए. अखबार... पत्रिका... टीवी... वेबसाइट पर पर पिंडदान के महात्म लोक के बताएल जाए. एकरे संग अधिकारी सभ के 3 सितम्बर सं शुरू होए वाला मेला के लेल सभ तरहक तैयारी समय पर पूरा करय के लेल सेहो कहल गेल.


text: कोसी के बाढ़ि अएला कतेक दिन भेल. बाढ़ि प्रभावित इलाका के छोड़ि देल जाए त कतेक लोक एकरा भूलि गेल होताह. मुदा तीन मास बितला के बादो कइटा इलाका एहन अछि जे राहत के लेल तरैस रहल अछि. बाढ़ि के कारण विकास तं प्रभावित भेले अछि बाढ़िक कहर सेहो कम नहिं भेल अछि. अखनो बड़ लोक एहन छथिन्ह जे बुनियादी सुविधा सं वंचित छथिन्ह. दूर दराज के गाम मे राहत केर सामान नहिं पहुंचल अछि. अगर मिलबो करल अछि त एतेक कम जे नहिं मिलला के बराबर समझु. लोक अखनो सरकार दिस... एनजीओ दिस टकटकी लगौने छथिन्ह जे आई नहिं काल्हि किछ मदद...राहत जरूर मिलत. खबर इहो अछि जे किछ एहन महिला जिनकर पति एहि बाढ़ि मे स्वर्गवासी भs गेलखिन्ह... सरकार ओहन महिला के परिवार के मुखिया नहिं मानि रहल अछि जाहि सं ओहि विधवा महिला के राहत नहिं मिलि पाबि रहल अछि. इलाका के लोक सभ के एहि बात पर ध्यान देबाक चाही. अगर एहि तरहक कोनो मामला हुनका सामने आबय त ओकर समाधान तुरंत होबाक चाही आओर ओहि विधवा महिला के पूरा सरकारी राहत मिलबाक चाही.


text:
जनकविताक कालजयी शिल्प : भगैत
|| परिचय : रामबहादुर रेणु ||
|| पाठ : बद्री पँजियार, बीजो मरर, भूमी सदा ||
भगैत मिथिलाक एक अद्भुत धार्मिक ग्राम्य-गायन-शैली थिक। एहि मे नाट्य-तत्व सेहो पाओल जाइछ। एकर भाषा मैथिली थिक। मानल जाइछ जे एहि प्रकारक गायन आ एहि मे समाहित नाट्य-तत्वक आरम्भ 19 म शताब्दी सँ पूर्वहि भेल छल। भगैत, जकरा भगतै सेहो कहल जाइछ, एक पारम्परिक लोक-शैली थिक। एकर आयोजन मिथिला मे पूजाक रूप मे होइत अछि। आधुनिक बुद्धजीवी ग्राम्य-जीवनक एहि अटूट विश्वाश आ धार्मिक प्रयोजन केँ मनोरंजनक एक साधन मानै छथि, मुदा मिथिलाक ग्रामीण जन केँ भगैत मे अपन देवपुरुषक अप्रत्यक्ष रूप सँ उपस्थित हेबाक पूरा विश्वाश रहै छनि आ ई आयोजन भक्तिभाव आ सात्विक मानसिकता सँ कएल जाइत अछि। स्वच्छता आ पवित्रताक सीमा धरि एहि शैली केँ अपन प्रयोजनीयता बनौने राखल देखल जा सकैछ। मिथिलाक अलावे भगैत नेपाल आ पश्चिम बंगालक कतिपय क्षेत्रक ग्राम्य-जीवन मे अपन लोकप्रियता कायम कएने अछि।
भगैतक कथ्य पूर्णरूपेण धार्मिक शब्दावली आ भावना सँ ओतप्रोत होइत अछि। एहि मे ओहि महापुरुष लोकनिक गाथा गाओल जाइछ जे अपन जीवनकाल मे अद्भुत क्रियाकलापक माध्यम सँ अपन महत्ता कायम केलनि आ अपन जन्म केँ सार्थकतापूर्वक अलौकिक बना देलनि। ओ लोकनि अपन प्रभुत्व आ पराक्रम सँ समाजी लोकनि केँ जीवन-दान देलनि, कष्ट सभक निवारण केलनि, अपन योगबल आ सत्यवचनक कारण अनुकरणीय आ प्रशंसनीय बनलाह। हुनका लोकनिक परीक्षा देवता लोकनि धरि लेलनि आ अनेक प्रकारक वरदान देलखिन। एहि महापुरुष लोकनिक जीवन परम् दृढ़ आ आमजन सँ एहि अर्थ मे भिन्न रहलनि जे ओ लोकनि समस्त जगतक दुर्भावना केँ त्यागि जगत-कल्याण मे अपन सम्पूर्ण जीवन व्यतीत क' देलनि। ओ लोकनि पहिने तँ अनुकरणीय बनलाह आ तत्पश्चात हिनकालोकनिक गाथा जगह-जगह गाओल जाए लागल। एही क्रम मे एहि गाथा केँ गायनक स्वरूप भेटल आ ओ लोकनि देवपुरुषक रूप मे स्मरण कएल जाए लगलाह। भगैत सँ जुड़ल समाजी हिनका लोकनि केँ अपन देवता आ पूर्वज दुनू मानै छथि। एहि प्रकारक देवपुरुषक संख्या दू दर्जन सँ बेसी अछि। धर्मराज, ज्योति, कारू महराज, बेनी, बिसहैर, खिरहैर, कालीबंदी, बरहम, हरिया डोम, गहील, अन्दू बाबा, मीरा साहेब आदि देवपुरुषक जीवन-गाथा भगैतक गायन के मुख्य आधार थिक।
भगैतक तीन अंग मानल जा सकैत अछि- (1) गायन (2) नाट्य आ (3) दर्शक। एहि प्रकारक आयोजन मे संवाद केँ गाबि क' प्रस्तुत कएल जाइछ, मुदा बीच-बीच मे गद्य मे सेहो अभिव्यक्ति होइत अछि। भगैतक गीत सभक कोनो लिखित प्रमाण नहि अछि। भगैत-मंडली ओकरा अपना तरहेँ तैयार क' क' प्रस्तुत करैत अछि। मंडली मे जे आगाँ-आगाँ गबैत अछि, ओहि व्यक्ति केँ पँजियार कहल जाइछ। बाकी गायक सभ भगैतिया कहबै छथि। भगैतक गीत-गायन-गति तेज तथा सुर ऊँच होइत अछि। एकर संगीत अति तीव्र आ कोलाहल उतपन्न करबाक संगहि विशिष्टप्रभावी सेहो होइत अछि। संगीत आ ध्वनि-प्रभावक हेतु ढ़ोलक, झालि, खँजरी, डुगडुगी आदिक प्रयोग कएल जाइछ। सम्पूर्ण गायन-प्रक्रिया धार्मिक भाव मे सम्पन्न होइत अछि।
ओना तँ नाटकक अभिप्राय वास्तविकताक भ्रम उत्पन्न करब थिक, मुदा भगैतक नाट्य केँ सम्बंधित व्यक्ति लोकनि वास्तविक मानै छथि। हुनका लोकनिक दृष्टि मे संदेह कर बड़ भारी पाप थिक। हुनका लोकनिक मानसिकता एक खास तरहक मजगूत विश्वास सँ सराबोर रहैत छनि। संसार भरि मे कम्मे शैली प्रायः एहन हएत जकरा प्रति एहन अटूट विश्वाश आ दृढ़ धारणा देखल जाइत हो।
आयोजनक समय भगैतिया लोकनि कोनो पवित्र स्थान केँ कार्यक्रमक हेतु चुनि क' गोलाइ मे बैसै जाइ छथि। पँजियार गोलाइक अंदर बैसैत छथि। आगोजनक दौरान जाहि व्यक्तिक शरीर मे वर्णित देवपुरुषक प्रवेश होइछ, ओ भगता कहबैत छथि। भगैत शुरू भेला पर भगैतिया लोकनि बीच-बीच मे अपन कान मे अँगुरी द' क' बहुत ऊँच स्वर साधै छथि, जाहि सँ एक विशिष्ट प्रकारक मुद्रा बनैत अछि। गायनक क्रम मे भगताक शरीर मे वर्णित देवपुरुषक प्रवेश होइछ तँ भगताक शरीर काँपय लगैत अछि, क्रियाकलापक छटा अद्भुत आ असामान्य भ' जाइत अछि। ओ देवपुरुषक रूप मे अपन व्यवहार अभिव्यक्त करए लागैत छथि। हुनका आगू मे धूप-दीप, अक्षत-बेलपात, फल-फूल-मधुर आदि राखल रहैत अछि। उपस्थित जन-समूह केँ भगता भभूत, तुलसीपत्र, बेलपात, फूल आदि द' क' कल्याणक आश्वासन दृढ़तापूर्वक दै छथि। कोनो-कोनो भक्त सँ ओ अपन अप्रसन्नता सेहो व्यक्त करै छथि आ कानय सेहो लागै छथि। उपस्थित दर्शक ओहि काल भगता केँ अपन देवपुरुषक रूप मे देखै छथि। मानल जाइछ जे भगताक लेल योग आ उपासनाक विशेष महत्व होइत अछि। देवपुरुषक रूप मे अपन विश्वसनीयता देखेबाक हेतु भगता अपना मुँह मे आगिक गोला ल' लै छथि, दीपक आँच मे अपन जीह तपाबै छथि, हाथ मे अंगोरा ल' क' खेलै छथि, आगि पर चलै छथि। एहि प्रकारक अद्भुत ओ रोमांचक क्रिया प्रायः प्रत्येक भगैत-कार्यक्रम मे देखबा मे अबैत अछि। ई सभ बात असत्य प्रतीत भ' सकैछ, मुदा एहन होइत अछि। ई चाहे ओहि व्यक्तिक शारीरिक-मानसिक कारण सँ होइत हो अथवा आन कोनो अज्ञात कारण सँ।
भगैतक आयोजन मे उपस्थित श्रोता आ दर्शक भक्तक रूप मे आनन्द प्राप्त करैत छथि। ओ आत्मिक शांतिक अनुभव करैत छथि। भगैत मे दर्शक एकर अंग बनि जाइछ। एहि शैलीक एक फुट विशेषता इहो थिक जे एहि मे दर्शकक उपस्थितिक अनिवार्यता नहि अछि। बिना एको दर्शकक सेहो भगैत घन्टो धरि चलैत रहैत अछि। जँ दर्शक अछि तँ सेहो भगैत मे अपन सहभागिता कायम करैत छथि आ एहि समूचा प्रक्रिया मे दर्शक दर्शक नहि 'परफॉर्मर'क रूप मे संलग्न भ' जाइत छथि। भगताक प्रदर्शन मे मुख्यतः दर्शक आ भगताक बीच गद्य-सम्वाद चलैत अछि। तखन दर्शक भक्त आ भगता देवताक रूप मे होइत छथि।
गायनक ई आश्चर्यजनक शैली अद्भुत रूप सँ जाति-वर्ण सँ ऊपर उठि क' अपन अस्तित्व कायम केने अछि। ई एक पारम्परिक, धार्मिक, उच्च, भावुक, पवित्र सम्वेदनाक शिष्ट रूप थिक। भगैत मंडली मे कोनहुँ वर्गक, धर्मक, जातिक लोक शामिल भ' सकै छथि। ज्ञातव्य हो कि भगैतक देवपुरुष लोकनि मे डोम जातिक हरिया डोम आ मुसलमान सम्प्रदायक मीरा साहेब सेहो छथि। भगता लोकनि एहि मे सँ कोनो ने कोनो देवपुरुषक उपासक होइतहि छथि। भगैत गायकक रूप मे मुनेश्वर यादव, नटाय पँजियार, भोलन यादव, दुखीचन्द यादव, रेवती भगत, अर्जुन यादव, बेनी साह आदि प्रख्यात छथि। हिनका लोकनिक स्वर अत्यंत मधुर आ सधल-साधल होइत छनि। पारिश्रमिक ल' क' कार्यक्रम प्रस्तुत करबाक व्यवसायिक रेबाज हिनका लोकनि मे नहि छनि।
सांस्कृतिक दृष्टिकोण सँ भगैत गायनक एक प्राचीन शैली थिक। भगैतक धुन आ ताल केँ वर्तमान रंगमंच-संदर्भ सँ जोड़बाक कोनो प्रयास एखन धरि नहि कएल गेल अछि। विभिन्न पारंपरिक शैलीक अनुकरण कए रंगमंच अपन खूब समृद्धि केलक अछि, मुदा भगैत सन गायन-शैली, जाहि मे नाट्य तत्व तँ अछिए, कंसन्ट्रेशनक चरम बिंदु सेहो अछि, केँ आत्मसात कए एक नवीन प्रयोग आ नवीन कल्पनाक चेष्टा एखनधरि नहि भेल अछि। भगैत पर आइ धरि किछु खास लिखलो नहि गेल अछि। आइ आधुनिकताक चद्दरि ततेक नमरि गेल अछि जे ई अद्भुत शैली अपन अस्तित्व आ अस्मिता केँ ल' क' चिंतित अछि। संभव अछि जे दस बरखक बाद भगैत गौनिहार क्यो नहि बचय आ ई अद्भुत लोक गायन शैली लुप्ते भ' जाय।
भगैतक अध्ययन क' क' हमरालोकनि अपन सांस्कृतिक धरोहर आ अस्मिताक पहचान मे एक आर कड़ी जोड़ि सकैत छी। एकर विस्तृत संदर्भक खोज कए आधुनिक रंगमंच लेल एकर उपयोगिता बहार क' सकै छी। भगैतक देवपुरुष लोकनि पर नाट्यलेख तैयार करा कए तकरा वर्तमान सामाजिक सन्दर्भ मे व्यापक आयाम देल जा सकैछ। तखन भगैतक लुप्तिकरण-प्रक्रिया तँ रुकबे करत, भारतीय रंगमंच केँ एक नवीन संस्कार सेहो प्राप्त हएत।
भगैत
|| मीरा साहेबक भोजन प्रसंग ||
बरबा बर गै खसीया कनिया केँ नौतए ने गौ
छोट गे मुरगा दुलहिन गे हलाल केलकैए
कनिया परचा गोस लेलकै दुलहिन गै बनाय
हे गै रचिये रचि कए कनिया बनाबए लागलैए
कनिया जे बनबैए खाना छप्पन परकार ने गौ
किछु जोगे मगन सै भुजिया कनिया जे भुजाइए लेलकै
दुलहिन जे कबाब बनेलकै ने गौ
किछु जोगे गोस के सिरुआ झोर झोड़ाइए लेलकै
बनाइए लेलकै कनिया खाना छप्पन परकार ने गौ
ऐसन-ऐसन खाना कनिया डिल्ली मे बनाबए लागल ने
कनिया के खाना सौरभ करैए डिल्ली गमागम
खाना जे गे बनाए गए कनिया जोगे तैयार भेलै
कनिया गे रिकमी दुलहिन खाना लेलकै परोसि ने गौ
बधना जोगे मे गंगाजल दए कए उठाय लेलकै
कनिया जोगे खाना केँ रुमाल सँ गे झंपाय लेलकै
खाना उठाए कए कनिया तरहथ पर लेलखिन उठाय ने गौ
दुलहिन बधना के जल हाथ मे लेलखिन लगाय ने गौ
चलिए जोगे देलखिन रिकमी स्वामी जी के रनवास ने गौ
सासू जी के जे मोन दुलहिन केँ पड़ि गेलै हौ भइया
मोने-मोने दुलहिन करैए विचार ने गौ
पहिने जे खाना हम्मे सासूजी केँ खिलाय लेबै
हो खोदाइ बाबा, त'ब जेबै स्वामी जी के रनवास ने गौ
सासूजी के खाना कनिया परोसि लेलकै हौ भइया
खाना लेलकै जोगे रुमाल सँ झंपाय ने गौ
बधना के जल कनिया हाथ केँ लगाय लेलकै
चलिये देलकै सासूजी के रनवास ने गौ
रमकल झमकल कनिया चलि देलकै भइया
चलिये देलकै सासूजी के रनवास ने गौ
कनिया के बेबहार बीबी देख लेलकै हौ भइया
मामा हँसैए मोने-मोन मुसुकाइ ने गौ
मामा केँ हँसैत कनिया देख लेलकै हौ भइया
लाज सँ सरमेलै कनिया सरमाइए गेलै ने
की ए मामा टांग-पीठ उघार देखलक हौ भइया
की ए देखलक कुलच्छन बेबहार ने हो
मोने मोन सोचैत दुलहिन चलि देलकै हौ भइया
चलिये देलकै सासूजी के रनवास ने हो
घड़िये पलक मे दुलहिन जूमि गेलै हौ भइया
जूमिये गेलै सासूजी के हजूर मे हो
बोलिया बोलैऐ कनिया बोलै छै हौ भइया
दुलहिन जोगे सासू जी केँ समझाइ ने हो
एक रिकमी खाना बीबी पाबि लहो हौ भइया
खाना केरी सौरभ तोंहें पाबि लहो हे मामा
त'ब जेबै बियहुआ केरी रनबास ने हो
कनिया के कहनिया मामा सुनि लेलकै हौ भइया
तरबा के गोस्सा मगजिया चढ़ि गेलै ने हो
बोलिया बोलैऐ मामा बोलै लागलै हौ भइया
दुलहिन केँ कहैए जोगे समुझाय ने हो
छोटका खन्दान के बेटी छोटहा छें गै कनिया
छोटे सन तोर बुधि आ गियान छौ गे की ?
तोहरा जे राज मे हे दुलहिन उनटल की बेबहार होइ छौ
औरत के जूठ खाना मरद खाइ छौ गे की ?
|| गहीलक शिकार कथा ||
कौने बोन बोलै मैया कारी कोइलिया हे
मैया, कौने बोन बोलै छै हे मजूर
जगदम्बा मैया राज घुमती हे
बाबा बोन बोलै मैया कारी कोइलिया हे
मैया, भइया बोन बोलै छै मजूर
जगदम्बा मैया राज घुमती हे
कथी केरी तिरबा मैया कथी के धनुषिया हे
मैया कौने बोने खेलबह आ हे शिकार
जगदम्बा मैया राज घुमती हे
सोना केरी तिरबा मैया रुपा के धनुषिया हे
मैया, बीजू बोन खेलबह आ हे शिकार
जगदम्बा मैया राज घुमती हे
एक कोस गेलह मैया दुइ कोस गेलह हे
मैया, तीने कोस बीजू बोन हे शिकार
जगदम्बा मैया राज घुमती हे
एक बोन जोहलह मैया दुइ बोन जोहलह हे
मैया, तीने बोन जोहलह आ हे शिकार
जगदम्बा मैया राज घुमती हे
हरीनो ने मारह मैया बघबो ने मारह हे
मैया, बीछि-बीछि मारै छह हे मजूर
जगदम्बा मैया राज घुमती हे
हकलो जे कानै मैया बोन के मजुरनी हे
मैया, भरल भेस भरलह आ हे सिनुर
जगदम्बा मैया राज घुमती हे
बकसह बकसह मैया सीथ के सिनुरबा हे
मैया, भरल बेस हरह नै हे सिनुर
जगदम्बा मैया राज घुमती हे
जब हम्मे आ गे मजुरनी सिनुर बकसबौ गै
मजुरनी, की ए देबै हमरा केँ इलाम ?
जगदम्बा मैया राज घुमती हे
जब तोहें आ हे मैया सिनुर बकसबह हे
मैया, भरी राति नाच हम्मे देखाएब हे
जगदम्बा मैया राज घुमती हे
|| धर्मराज-जोतिक-संवाद : जोतिक के लिलसा ||
माया केर जे मायारूपिया केने
माया के केलखिन दैव हौ विस्तार
अपन रूप केँ छोड़ैए हौ अनरूपिया
धए लेलकै ब्राह्मण केर हौ सरूप
आठो अंग सँ शरीर मे अनरूपिया
बाबा बिभूत लेलखिन जे लगाय
हौ गेरुआ रंग जे बस्तर अनरूपिया
अंग मे दैव लेलखिन जे लगाय
माँझे आबली लिलार मे निरमोहिया
कैए लेलखिन तिलक ने हौ
तेरह ताग जनऊआ गोसाईं हौ
कन्हा पर जे लेलखिन हौ लटकाय
आ हौ साब नीक पोथिया छलिया गोसाईं जी
बाबा बगली मे लेलखिन जे लगाय
मधुरी बोल हौ बोलैए गोसाईं बाबा
चलू चलू हौ बीर पबनबीर
चलू बरैला - सन हौ च'र
बाट जे धेने पबनबीर
आबै छै बरैला - सन हौ च'र
हौ आगू जे आगू रामक दूत पबनबीर
पाछू दुलरुआ बाबू कालीदास
आ हौ घड़िये छन पलक मे नारायन
जूमि गेलै बरैला - सन हौ च'र
सुनह सुनह हौ जोतिक दुलरुआ
सुनि लैह सबद हौ हमार
आ हौ करह करह जोतिक खेलौनमा
कैए लेहो भेंट हौ मुलकात
बेर सँ जे कुबेरिया भेलै हौ बाबा भोग मे
बेर के लौटनिया लौटी गेल
देब-पितर मोर भूखल छै हौ बाभन
भुखले छै हौ पुत्र सन के सुग्ग'र
केना हम्मे मिलबह हौ बाभन
केना करबह भेंट ओ मुलकात
धरती के हम देब छियै ब्राह्मणदेब
सेहो तोहर मुलकात लेली ठाढ़
धरम केर माया तोरा छौ हे हौ जोतिक
कैए लेहो भेंट ओ मुलकात
आ हो गछी लेहो धरमक तूं बेबहार
हम्मे हे हौ जोतिक ओछ जाति ब्राह्मण जी
छियै जे हम डोम हौ धरिकार
सुग्गर - मांकड़ के गोस हम्मे खेलियै हे हौ बाबा
हम्मे आ हौ पौंपीपुर न'ग'र
केना गछबह बाबू हौ ब्राह्मण जी
केना गछबह धरमक हौ बेबहार
जाती के फिकिर नै तूं करह हे हौ जोतिक
माया केरी रूप जे अपरूप
धरम केर मतिया बाबू तोरे मे हे दुलरुआ
तेरह तागक बाभन यै ने बेकार हौ ने
मन के संताप तोहें तियागह हे हौ दुलरुआ
पथ गछह बरैला - सन हौ च'र
सत करह तूँ पहिने हे हौ बिपरा
सत करह ने बरैला - सन हौ च'र
एक सत जे करै छियह दुलरुआ
सत दोसर जे तोरे संग मे आइ
हौ तेसर सत जे करै छी हौ जोतिक
हम्मे तोहर संग मे हौ साथ
सत सँ बेसत हेबै हौ जोतिक
हम्मर धरम जेतै हौ बेरबाद
सुनह सुनह हे हौ बाबू ब्राह्मण जी
सुनि लेहो लिलसा हे हौ हमार
तोरहि सन के काया बाबा बिपरा
हमरा देहो बाबा हे हौ निरमाय
तब हम्मे गछबह बाबा बिपरा
गछबह हे हौ तोहर जे बेबहार
जेहने काया हम्मर छै जोतिक हौ
ओहने देबह तोहर हौ निरमाय
पथ गछह हौ बाबू जोतिक
पथ गछह बरैला - सन है च'र
|| जोतिक : केदली बोन हौ बास ||
कंचन काया तोड़ि कए हौ गोसाईं जी
कैए देलकै कोढ़िया के हौ शरीर
उठलो क'ल नै हौ आब
बैठलो क'ल नै हौ आब
अरबे-अरब फोका होइ छै नारायन
चलै शरीर सँ अगिनिया केरी हौ बान
नैना सँ नोर जे गिरै छै जोतिक केँ
बाबा पोंपीपुर हौ न'ग'र
कानिये हौ कानि कए शब्दैए बाबू जोतिक
आमा केँ कहैए समुझाय
बाभन नै ऊ रहौ हे गे आमा
रहौ दुलरुआ बाबू कालीदास
गै दैब केरी फभकी मे पड़ि गेलियै आमा
मैयो हे गै पोंपीपुर न'ग'र
बारह बरख के लिखनी लिखलकै हे गै आमा
दैब हमरा कदली बोन गै बास
बिन अन्न आ जल के गै आमा
बिन जूरी के गै बिन छाहरि केरी गै बास
धरमक कौल हम्मे पुरबै ले' गै आमा
चलि जेबै केदली बोन गै बास
जैनी के बेरिया गै आमा
हीतमन समाज केँ गै बजा
हमरा तोहें मरै दैह जोतिक हौ
मुख मे अगिया दिहो लगाय
तब तूं जइह जोतिक हौ
धरम केरी कौल जे हौ पुराय
उसर भूत जे हम होबै जोतिक हौ
बाबू हे हौ पोंपीपुर जे न'ग'र
बत्तीसो सुआ दूध हम्मे पियेलियह हौ जोतिक
साड़ि लेलियै सोइरीघर मे जाय
दूधहि के दाम तूं चुकाय दै हौ जोतिक
तब जइह केदली बोन हौ बास
दूनू मुक़ा मारैए मन्दोदरि
छाती मारै मैयो अज गे मारि
कानए लागलै हाबी हाबी जोतिक केरी आमा
कानैए गै रोदना हौ पसारि
कानिये जे कानि कए गै आमा
कहैए जे दैब केँ समुझाय
मांगल-चांगल हमरा देलहो ने गोसाईं हौ
देलहक तूंहे एके बेटा जोतिक
उहो बेटा केँ आइ हरि लेलह गोसाईं हौ
केकरा देखि कए बान्हबै हौ धैरज
डेरा-डेरा दौड़इए जोतिक केरी आमा
हितमन केँ कहैए हौ समुझाय
सुनह सुनह हीतमन समाज हौ
सुनि लेहो परेम के हौ बात
हौ हमरो जे बेटा जोतिक, समाज हौ
जाइए केदली बोन हौ बास
माँगे छह जे भेंट-मुलकात समाज हौ
चलह चलह हम्मर हे हौ दुआरि
जाही दिन मे बेटा के सुदिन रहौ गे आमा
सन्मुख रहौ दाता हौ निरायजन
मैयो पोंपीपुर गे न'ग'र
निरधन केँ जे धन देलकौ बेटा तोहर
मरोछनी केँ जे कोखिया
निपुत्र केँ जे पुतफ देलकौ गै आमा
तहिया तूं नै कहलें चलह चलह हौ हितमन
आइ किए जेबौ तोहर हे गे दुआर ?
आइ जब दीन तोर दुरदिन भेलौ आमा
दैब जे बेमुख भेलौ बाबू कालीदास
कंचन-काया केँ हरि लेलकौ आमा
काया देलकौ कोढ़िया के गै शरीर
कोढ़ियो गैत पर दैब लिखलकौ गे आमा
लिखिये देलकौ बारह बरस बनबास
चीन्हल लोक जे अनचिन्ह केलकौ गे आमा
हितमन कए देलकौ गै बीरान
भने कोढ़िया जाइ छौ गे आमा
जाइ छै गामक हे गे बलाय
नैना नोर जे झरै छै गे आमा
भूम पर गिरैए मैयो ओंघराय
कलपिए कलपि कानै छै गे आमा
मैयो हे गै पोंपीपुर न'ग'र...
|| कोइली - जोतिक - संवाद ||
हमरा तेजि क' भागल जाइत छह गुरु
जाइ छह बिपत के बन हौ गुरु बास
बड़ी ही जतन सँ हमरा पोसलह हौ गुरु
पोंपी मे दूधभात हमरा खिलाय
आ हौ तोहरे जे संग हमहुँ जैबह हौ गुरु
करबह हमहुँ केदली बोन हौ बास
भूख तोरा लागतह हौ गुरु बाबा
दूबि तोरि मुँह मे देबह लगाय
चोंच सँ जे जल आनि कए हौ गुरु
मुख मे देबह हम्मे तोरा पियाय
चढ़ैत मास बैसाख जे हौ गुरु
होइ छै रोहनिया - सन हौ नक्षत्र
तर धरती तबिये जाइ छै हौ गुरु
ऊपर तबिये जाइ छै असमान
कोढ़िया गैत मे रौदा लागतह गुरु
छन छन करतह तोहर हे हौ शरीर
जाहाँ जाहाँ रौदा तोरा लागताह हौ गुरु
पंखिया सँ करबह जूरी छाँह
तोरे सेवा कए कए मरबै हम्मे गुरु
हमहुँ केदली बोन मे हौ बास
गे कोइली
नै जो नै जो संग - साथ हमर गै कोइली
सेवा कर तूं आमा केर गै ठाम
बिना बेटा के ऊआलिस के जे कोइली
छोडलहुँ लखिमा बूढ़ी गे माय
बिपती के बोन जे भागल जाइ छी कोइली
हम्मे केदली बोन के गै बास
बेटा के बदला तूं बेटा बनिहें गे कोइली
आमा के तूं पोंपीपुर न'ग'र
जत्ते करबें आमा के तूं सेवा गे कोइली
तते सुफल हैत केदली केर गै बोन
हौ गुरु महराज
आमा के देखबैया दैब छै पितर छै
तोरा नै छह अप्पन कोई समांग
चीन्हल लोक तोरा अनचीन्ह केलकह गुरु
आमा केँ छै बाबू कालीदासक आस
बोन केरी हम पंछी छी हौ गुरु
हम्मे नै छी लोक आहौ मनुख
बिपती के बेर नै हम छोड़बह हौ गुरु
जैबह तोरे संग केदली बोन
तोरा जे दरसन बेगर हौ गुरु बाबा
पोंपी मे तेजि देबह हम्मे परान
ई बध लागताह तोरे हौ गुरु महराज
हमहुँ जैबह केदली बोन हौ बास
मधुरी जे बोलिया कोइली बोललै रोदन मे
एतना बोलैत गेलै हौ लटुआय
खोलिए जे देलकै पिंजरबा जोतिक हौ
कोइली केँ साथ लेलखिन हौ लगाय।
सौजन्य : श्री बद्री पंडित पँजियार (बनगाँव), श्री बीजो मरर (सतरबार), श्री भूमी सदा (महिषी) तथा मध्यप्रदेश लोककला परिषद, भोपाल। प्रस्तुत सामाग्री एतए 'देशज' (सम्पादक : तारानन्द वियोगी आ अविनाश) सँ साभार प्रस्तुत अछि।